Kannada-LLM-Labs/Wikipedia-Kn huggingface dataset:
ವಿನೋದ್ ಕೃಷನ್

ವಿನೋದ್ ಕೃಷನ್(ಅಕ್ಟೋಬರ್ ೧೪, ೧೯೪೬), ಒಬ್ಬ ಭೌತಶಾಸ್ತ್ರಜ್ಞೆ. ಇವರು, ಬೆಂಗಳೂರಿನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್‌ನಲ್ಲಿ ಒಬ್ಬ ಹಿರಿಯ ಪ್ರಾಧ್ಯಾಪಕಿಯಾಗಿ ಹಾಗು ವಿಜ್ಞನ ವಿಭಾಗದ ಡೀನ್ ಆಗಿ ಕೆಲಸ ನಿರ್ವಹಿಸುತ್ತಿದ್ದಾರೆ. ಅವರು, ಪ್ಲಾಸ್ಮಾ ಫುಸಿಕ್ಸ್‌ನ ಬಗೆಗಿನ ಬೋಧನೆಯಲ್ಲಿ ಹಾಗು ಸಂಶೋಧನೆಯಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ. ಅವರು, ಭಾರತದ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸ್‌ನಲ್ಲಿ ಫೆಲೋಆಗಿದ್ದರು ಹಾಗು ಬಾಹ್ಯಾಕಾಶ ವಿಜ್ಞಾನಗಳಿಗಾಗಿ ನೀಡುವ ವಿಕ್ರಮ್ ಸಾರಬಾಯಿ ಪ್ರಶಸ್ತಿಗೆ ಪುರಸ್ಕೃತರಾಗಿದ್ದರು.

ಶಿಕ್ಷಣ
ವಿನೋದ್ ಕೃಷನ್‌ರವರು, ತಮ್ಮ ಬಿ.ಎಸ್ಸಿ ಪದವಿಯನ್ನು, ೧೯೬೬ರಲ್ಲಿ ಹಾಗು ಭೌತಶಾಸ್ತ್ರದಲ್ಲಿ ಎಂ.ಎಸ್ಸಿ ಪದವಿಯನ್ನು, ೧೯೯೮ರಲ್ಲಿ ದೆಹಲಿ ವಿಶ್ವವಿದ್ಯಾಲಯದಿಂದ ಪಡೆದರು. ಅವರು ದೆಹಲಿ ವಿಶ್ವವಿದ್ಯಾಲಯದಿಂದ ಜರ್ಮನ್ ಡಿಪ್ಲೋಮಾವನ್ನು ಸಹ ಪಡೆದರು. ಅವರು ೧೯೭೧ರಲ್ಲಿ ತಮ್ಮ ಡಾಕ್ಟರೇಟ್ ಪದಲಿ(ಪಿಹೆಚ್‌ಡಿ) ) ಪದವಿಯನ್ನು, ಅಮೇರಿಕಾದ, ಟೆನ್ನೆಸ್ಸೆ ವಿಶ್ವಾವಿದ್ಯಾಲಯದಿಂದ ಪಡೆದರು. ಅವರು ಘನಸ್ಥಿಯ ಭೌತಶಾಸ್ತ್ರ ಕ್ಷೇತ್ರದಲ್ಲಿ, ತಮ್ಮ ಪ್ರಭಂದವನ್ನು "ಇಲೆಕ್ಟ್ರಾನ್ ಮುಕ್ತ ಅನಿಲದಲ್ಲಿ, ಪ್ಲಾಸ್ಮೊನ್ಗಳು ಕುಗ್ಗಿಸುವುದು" ಎಂಬ ವಿಷತದ ಮೇಲೆ ಮಾಡಿದರು. ಕೆನಡಾದಲ್ಲಿರುವ, ಎಡ್ಮಂಟನ್ನ, ಆಲ್ಬರ್ಟ್ ವಿಶ್ವವಿದ್ಯಾಲಯದಲ್ಲಿ, ಪೋಸ್ಟ್ ಡಾಕ್ಟ್ರಲ್ ಫೆಲೋ ಆಹಗಿದ್ದರು.

ವೃತ್ತಿ ಜೇವನ
ವಿನೋದ್ ಕೃಷನ್‌ರವರು, ಆರಂಭದಲ್ಲಿ, ಬೆಂಳೂರಿನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ನಲ್ಲಿ, ನವೆಂಬರ್ ೧೯೭೩ರಿಂದ, ೧೯೭೫ರ ಆಗಸ್ಟ್ವರೆಗು, ಸೈದ್ದಾಂತಿಕ ಅಧ್ಯಾಯನ ಕೇಂದ್ರದಲ್ಲಿ, ಪೊಲ್ ಅಧಿಕಾರಿಯಾಗಿ ಕೆಲಸ ನಿರ್ವಹಿಸಿದರು. ನಂತರ, ಯುಜಿಸಿ ಸಹಾಯಕ ಸಂಶೋಧಕರಾಗಿ ಕೆಕಸ ನಿರ್ವಹಿಸಿದರು. ಅವರು, ವಿವಿಧ ವಿಭಾಗಗಳಲ್ಲಿ, ಸಂದರ್ಶಕ ವಿಜ್ಞಾನಿಯಾಗಿ, ಫೆಲೋವಾಗಿ, ರೇಡರ್ಆಗಿ, ಆಸೋಸಿಯೇಟ್ ಪ್ರಾಧ್ಯಾಪಕಿಯಾಗಿ, ಮತ್ತು ಬೆಂಗಳೂರಿನ, ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್ನಲ್ಲಿ ಪ್ರಾಧ್ಯಾಪಕಿಯಾಗಿ ಕೆಲಸ ನಿರ್ವಹಿಸಿದರು. ಪ್ರಸ್ತುತ, ೧೯೯೮ರಿಂದ, ಬೆಂಗಳೂರಿನ, ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್ನಲ್ಲಿ, ಹಿರಿಯ ಪ್ರಾಧ್ಯಾಪಕಿಯಾಗಿ ಹಾಗು, ಜಂಟೆಖ್ಗೋಳ ವಿಜ್ಞ ಕಾರ್ಯಕ್ರಮದಲ್ಲಿ, "ಪ್ಲಾಸ್ಮಾ ಆಸ್ಟ್ರೋಫಿಸಿಕ್ಸ್" ಎಂಬ, ವಿಷಯದ ಬಗ್ಗೆ ಬೋಧನೆ ಮಾಡುತ್ತಿದ್ದಾರೆ. ಇವರು ಸೌರ ಪರಿವೇಷಕ ಕುಣಿಕೆಗಳ ಬಗೆಗಿನ ಮಾಡೆಲಿಂಗ್ ಕ್ಷೇತ್ರಗಳಲ್ಲಿ, ಸೌರ ಹರಳಾಗುವಿಕೆ ಕ್ಷೇತ್ರದಲ್ಲಿ, ಹೊರಗ್ಯಾಲಕ್ಸಿಯ ಪ್ಲಾಸ್ಮಾಸ್‌ ಕ್ಷೇತ್ರದಲ್ಲಿ, ಮತ್ತು ಕಾಯಗಳ ಮೂಲಕ ದ್ರವಗಳ ಚಲನೆ ಹೀಗೆ ಹಲವಾರು ವಿಷಯಗಳಲ್ಲಿ ಸಂಶೋಧನೆ ಮಾಡಿದ್ದರೆ.

ಪ್ರಶಸ್ತಿಗಳು
ವಿನೋದ್ ಕೃಷ್ಣನ್‌ರವರು, ೧೯೯೨ರಲ್ಲಿ, ಬಾಹ್ಯಾಕಾಶ ವಿಜ್ಞಾನಕ್ಕೆ ನೀಡುವ ಡಾ.ವಿಕ್ರಮ್ ಸಾರಾಭಾಯಿ ರಿಸರ್ಚ್ ಪ್ರಶಸ್ತಿಗೆ ಪುರಸ್ಕೃತರಾಗಿದ್ದರು. ತನ್ನ ವಿಶೇಷಕ್ಕೆ ಸಂಪರ್ಕವೊಂದುವ ವಿವಿಧ ವೈಜ್ಞಾನಿಕ ಸಂಸ್ಥೆಗಳ ಸದಸ್ಯತ್ವವನ್ನು ಮಾತ್ರ ಹೊಂದುವುದಲ್ಲದೆ, ೧೯೯೬ರಲ್ಲಿ, ಭಾರತದ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸ್‌ನಲ್ಲಿ ಫೆಲೋಆಗಿದ್ದರು.

ಪ್ರಕಟನೆಗಳು ಮತ್ತು ಪುಸ್ತಕಗಳು
ವಿನೋದ್‌ರವರ ಕ್ರೆಡಿಟ್‌ಗೆ, ಸೌರ ಪರಿವೇಷಕ ಕುಣಿಕೆಗಳ ಬಗೆಗಿನ ಮಾಡೆಲಿಂಗ್ ಕ್ಷೇತ್ರಗಳಲ್ಲಿ, ಸೌರ ಹರಳಾಗುವಿಕೆ ಕ್ಷೇತ್ರದಲ್ಲಿ, ಹೊರಗ್ಯಾಲಕ್ಸಿಯ ಪ್ಲಾಸ್ಮಾಸ್‌ ಕ್ಷೇತ್ರದಲ್ಲಿ, ಕಾಯಗಳ ಮೂಲಕ ದ್ರವಗಳ ಚಲನೆ ಮತ್ತು ಅನೇಕ ವಿವಿಧ ವಿಷಯಗಳಲ್ಲಿ, ಅವರು ಬರೆದಿರುವ ಪತ್ರಿಕೆಗಳು ದೊಡ್ಡ ಸಂಖ್ಯೆಯಲ್ಲಿವೆ. ಜನವರಿ 1995 ರಿಂದ, ಅವರ ಸಂಪಾದಕೀಯ ಕೆಲಸ ಆಸ್ಟ್ರೋನಾಮಿಕಲ್ ಸೊಸೈಟಿ ಆಫ್ ಇಂಡಿಯಾ, ಬುಲೆಟಿನ್ ಸಂಪಾದಕರಲ್ಲಿ, ಒಂದಾಗಿ ಒಳಗೊಂಡಿದೆ.

ಹೊರಗಿನ ಸಂಪರ್ಕಗಳು
http://www.iiap.res.in/personnel/vinod/manisha.html 
http://www.iiap.res.in/personnel/vinod/resprof.html

ಉಲ್ಲೇಖಗಳು

ಭೌತವಿಜ್ಞಾನಿಗಳು
ಭಾರತದ ವಿಜ್ಞಾನಿಗಳು
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬
ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಸಫೇದ್ ಮಸ್ಲಿ

ಇದು ಒಂದು ಔಷಧೀಯ ಗುಣವುಳ್ಳ ಸಸ್ಯ. ಇದು ಕಾಡಿನಲ್ಲಿ ತನ್ನಿಂದ ತಾನಾಗಿ ಬೆಳೆಯುವಂತಹ ಸಸ್ಯವಾಗಿದೆ.

ಸಸ್ಯ ಪರಿಚಯ

ಇದರ ವೈಜ್ಞಾನಿಕ ಹೆಸರು ಕ್ಲೊರೋಪೈಟಂ ಬೊರಿವಿಲಿಯಾನಂ. ಇದು ಲಿಲಿಯೆಸಿಯಾ ಕುಟುಂಬಕ್ಕೆ ಸೇರಿದೆ. ಇದರ ಎಲೆ ಸಪೂರವಾಗಿ,ಉದ್ದವಾಗಿರುತ್ತದೆ. ಮಳೆಗಾಲದಲ್ಲಿ ಈ ಸಸ್ಯಗಳು ಕಾಣಸಿಗುತ್ತವೆ. ಈ ಸಸ್ಯವು ಬಿಳಿ ಹೂವನ್ನು ಹೊಂದಿರುತ್ತದೆ. ಇದರ ಹೂಗಳು ಬಿಳಿಯ ಬಣ್ಣದ್ದಾಗಿರುವುದರಿಂದ ಇದನ್ನು ಸಫೇದ್ ಮಸ್ಲಿ ಎಂದು ಕರೆಯುತ್ತಾರೆ.  ಇದು ಸುಮಾರು ೩೦ಸೆಂ.ಮೀ. ಇಂದ ೫೦ಸೆಂ.ಮೀ. ನಷ್ಟು ಉದ್ದ ಬೆಳೆಯುತ್ತದೆ. ೩ ರಿಂದ ೮ ತಿಂಗಳು ಇದರ ಜೀವಿತಾವಧಿ. ಸಮಾನ್ಯವಾಗಿ ಈ ಸಸ್ಯವು ಜುಲಾಯಿ ತಿಂಗಳಿನಲ್ಲಿ ಹೂ ಬಿಡುತ್ತದೆ. ಈ ಗಿಡದ ಕಾಯಿ ಬಹಳ ಸಣ್ಣದು.  ಈ ಕಾಯಿಯು ಸಣ್ಣದಾದ, ಕಪ್ಪನೆಯ ಕಡಿಮೆ ಭಾರವಿರುವ ಬೀಜಗಳನ್ನು ಹೊಂದಿರುತ್ತದೆ.

ಸಸ್ಯಾಭಿವೃದ್ಧಿ

ಸಸ್ಯವನ್ನು ಬೀಜ ಮತ್ತು ಕಾಂಡದಿಂದ ಪಡೆಯಬಹುದು. ಬೀಜವು ಮೊಳಕೆಯೊಡೆಯಲು ತುಂಬಾ ಸಮಯವನ್ನು ತೆಗ್ದುಕೊಳ್ಳುವುದರಿಂದ ಕಾಂಡದ ಮೂಲಕ ನಾಟಿ ಮಾಡುವುದು ಉತ್ತಮ. 
 

ಈ ಸಸ್ಯವು ಮಧ್ಯಪ್ರದೇಶ, ಗುಜರಾತ್, ಮಹಾರಾಷ್ಟ್ರ, ಉತ್ತರ ಪ್ರದೇಶದ ಕಾಡುಗಳಲ್ಲಿ ಅಧಿಕವಾಗಿ ಬೆಳೆಯುತ್ತದೆ. ಈಗ ಇದನ್ನು ವಾಣಿಜ್ಯ ಬೆಳೆಯಾಗಿ ಬೆಳೆಸಲಾಗುತ್ತದೆ. ಇತ್ತೀಚಿಗೆ ಆಂಧ್ರಪ್ರದೇಶ, ಕರ್ನಾಟಕ, ಕೇರಳ ಮತ್ತು ತಮಿಳುನಾಡಿನಲ್ಲಿ ಇದನ್ನು ವಾಣಿಜ್ಯ ಬೆಳೆಯಾಗಿ ಬೆಳೆಯುತ್ತಾರೆ. ಔಷಧೀಯ ಸಸ್ಯವಾಗಿರುವುದರಿಂದ ಆಂತರಿಕ ಹಾಗೂ ಅಂತರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಇದಕ್ಕೆ ಅಪಾರವಾದ ಬೇಡಿಕೆ ಇದೆ. ಆದರೆ ಬೇಡಿಕೆಗೆ ತಕ್ಕ ಉತ್ಪಾದನೆಯು ನಮ್ಮ ದೇಶದಲ್ಲಿ ನಡೆಯುತ್ತಿಲ್ಲ.

ಮಣ್ಣು ಮತ್ತು ಹವಾಗುಣ

ಮಸ್ಲಿಯ ಬೆಳೆಗೆ  ಸಾವಯವಗಳಿಂದ  ಕೂಡಿದ ಮೆದು ಜೇಡಿಮಣ್ಣು ಉತ್ತಮ. ಬೆಳವಣಿಗೆಯ ಸಮಯದಲ್ಲಿ ಉತ್ತಮ ತೇವಾಂಶವಿರುವ ಬಿಸಿಲು ಬೀಳುವ ಪ್ರದೇಶ ಉತ್ತಮ. ನೀರು ಇಂಗಿ ಹೋಗುವ ಮಣ್ಣು ಕೂಡ  ಉತ್ತಮ.

ಉಪಯೋಗ

ಇದರ ಗಡ್ಡೆಯು ಅನೇಕ ಔಷಧೀಯ ಗುಣಗಳನ್ನು ಹೊಂದಿದೆ. ಇದರಲ್ಲಿ ಉದ್ದೀಪನಂಶ, ಪ್ರೋಟೀನ್ ಮತ್ತು ಕ್ಯಾಲ್ಸಿಯಂ ಸತ್ವವು ಹೆರಳವಾಗಿದೆ. 

ಇದನ್ನು ವಾತ, ಪಿತ್ತ, ರಕ್ತ ಶುದ್ಧೀಕರಣದಲ್ಲಿ ಬಳಸುತ್ತಾರೆ. ಸಕ್ಕರೆ ಕಾಯಿಲೆ, ನಪುಂಸಕತ್ವ, ನಿಶ್ಯಕ್ತಿ ಮುಂತಾದ ಸಮಸ್ಯೆಗಳಿಗೆ ಪರಿಹಾರ ಕೊಡಬಲ್ಲದು.

ಉಲ್ಲೇಖ

ಬಾಹ್ಯ ಸಂಪರ್ಕಗಳು

http://www.ayurvediccommunity.com/AmaraKannada.asp
http://kanaja.in/ 

ಔಷಧೀಯ ಸಸ್ಯಗಳು
ಪರಿಸರ ನಿರ್ವಹಣಾ ವ್ಯವಸ್ಥೆ

ಪರಿಸರವನ್ನು ಸಂರಕ್ಷಿಸಲು ಒಂದು ಸಂಸ್ಥೆ ಕೈಗೊಳ್ಳುವ ಪೂರ್ವನಿಧಾರಿತ, ನಿಯಮಬದ್ಧವಾದ ಕ್ರಮಗಳನ್ನು ಪರಿಸರ ನಿರ್ವಹಣಾ ವ್ಯವಸ್ಥೆ(Environmental Management System[EMS]) ಎಂದು ಕರೆಯಬಹುದು.ಸಾಮಾನ್ಯವಾಗಿ ಬಳಕೆಯಾಗುವ ಪರಿಸರ ನಿರ್ವಹಣಾ ವ್ಯವಸ್ಥೆ ಐ.ಎಸ್.ಓ ೧೪೦೦೧() ನ ಮೇಲೆ ನಿರ್ಧಾರಿತವಾಗಿದೆ. ಅದಕ್ಕೆ ಪರ್ಯಾಯವಾಗಿ EMAS(ECo Management and Audit Scheme)  ಅನ್ನು ಕೂಡಾ ಬಳಸಬಹುದು.

ಗುರಿಗಳು
ಪರಿಸರ ನಿರ್ವಹಣಾ ವ್ಯವಸ್ಥೆಯ ಗುರಿಗಳೆಂದರೆ ತ್ಯಾಜ್ಯ ನಿಯಂತ್ರಣ ಮತ್ತು ನಿಯಮಪಾಲನೆ

ನಿಯಮ ಪಾಲನೆ
ಕಂಪೆನಿಯ ಕಾರ್ಯನಿರ್ವಹಣೆಗೆ ಸರ್ಕಾರದ ಕೆಲವು ನಿಯಮಗಳ ಪಾಲನೆ ಅತ್ಯಗತ್ಯ. ಈ ಕನಿಷ್ಟತಮ ನಿಯಮಗಳ ಉಲ್ಲಂಘನೆ ಆಗದಂತೆ ನೋಡಿಕೊಳ್ಳುವುದು ಇದರ ಉದ್ದೇಶ.

ತ್ಯಾಜ್ಯ ನಿರ್ವಹಣೆ
ಪರಿಸರ ಸಂಬಂಧಿ ನಿಯಮಗಳನ್ನು ರೂಪಿಸಲು,ನಿರ್ವಹಿಸಲು, ಮತ್ತು ವೀಕ್ಷಿಸಲು ಪರಿಸರ ನಿರ್ವಹಣಾ ವ್ಯವಸ್ಥೆ ಸಹಾಯ ಮಾಡುತ್ತದೆ. ತ್ಯಾಜ್ಯ ನಿರ್ವಹಣೆ ಎಂಬುದು ವ್ಯವಸ್ಥೆಯ ವಿನ್ಯಾಸದಿಂದ ಶುರುವಾಗಿ ತ್ಯಾಜ್ಯದ ಪುನರ್ಬಳಕೆಯ ತನಕದ ಎಲ್ಲ ಹಂತದವರೆಗೂ ಮುಖ್ಯವಾಗುತ್ತದೆ.

ಮುಖ್ಯಾಂಶಗಳು
 ಮಾಲಿನ್ಯ ನಿಯಂತ್ರಣ, ತ್ಯಾಜ್ಯ ನಿರ್ವಹಣೆ, ಪರಿಸರ ಸಂಬಂಧಿ ತರಬೇತಿ ಕೈಗೊಳ್ಳುವ ಇದು ಕಂಪೆನಿಯ ನಿರ್ವಹಣಾ ಮಂಡಳಿಗೆ ಪರಿಸರ ಸಂಬಂಧಿ ಸಲಹೆ,ಮಾಹಿತಿಗಳನ್ನು ನೀಡುವ ವ್ಯವಸ್ಥೆಯಾಗಿಯೂ ಕಾರ್ಯ ನಿರ್ವಹಿಸುತ್ತದೆ. 
 ಕಂಪೆನಿಗೆ ಸಂಬಂಧಪಟ್ಟ ಪರಿಸರ ಸಂಬಂಧಿ ವಿಷಯಗಳನ್ನು ನೋಡಿಕೊಳ್ಳುವ ಒಂದು ನಿಯಮಬದ್ಧ ವ್ಯವಸ್ಥೆ ಇದು
 ಕಂಪೆನಿಯ ಉತ್ಪನ್ನಗಳಿಂದ ಸದ್ಯಕ್ಕೆ ಮತ್ತು ಭವಿಷ್ಯದಲ್ಲಿ ಪರಿಸರದ ಮೇಲಾಗುವ ಪರಿಣಾಮಗಳನ್ನು ಅವಲೋಕಿಸಿ ಅವುಗಳ ಪರಿಹಾರಕ್ಕಾಗಿ ಸೂಕ್ತ ಕ್ರಮಗಳನ್ನು ಕೈಗೊಳ್ಳುತ್ತದೆ
 ಕಂಪೆನಿಯ ಪಾಲುದಾರರು ಮತ್ತು ಉತ್ಪನ್ನಗಳ ಸರಬರಾಜುದಾರರು ತಮ್ಮದೇ ಆದ ಪರಿಸರ ನಿರ್ವಹಣಾ ವ್ಯವಸ್ಥೆಯನ್ನು ನಿರ್ಮಿಸುವಂತೆ ಪ್ರೋತ್ಸಾಹಿಸುತ್ತದೆ. 
 ಕಂಪೆನಿಯ ಉದ್ಯೋಗಿಗಳಿಗೆ ತಮ್ಮ ಕಾರ್ಯದಲ್ಲಿ ಪರಿಸರ ಸಂಬಂಧಿ ಜವಾಬ್ದಾರಿಗಳನ್ನು ಹಂಚುತ್ತದೆ
 ಇದಕ್ಕಾಗಿ ಬೇಕಾದ ತರಬೇತಿಯನ್ನು ಕೊಡಲು ಮತ್ತು ಫಲಿತಾಂಶಗಳನ್ನು ಅವಲೋಕಿಸಲು ಒಂದು ವ್ಯವಸ್ಥೆಯನ್ನು ನಿರ್ಮಿಸುತ್ತದೆ
 ಸಂಬಂಧಿತ ಶಾಸನಗಳನ್ನು ಅರ್ಥ ಮಾಡಿಕೊಂಡು ಆ ನಿಟ್ಟಿನಲ್ಲಿ ಉತ್ಪನ್ನಗಳನ್ನು ಕೇಂದ್ರೀಕರಿಸಲು ಸಹಕರಿಸುತ್ತದೆ.

ಕಾರ್ಯನಿರ್ವಹಣಾ ವ್ಯವಸ್ಥೆ
ಪರಿಸರ ನಿರ್ವಹಣಾ ವ್ಯವಸ್ಥೆ ಯೋಜಿಸು-ಮಾಡು-ವೀಕ್ಷಿಸು-ಕೆಲಸ ಮಾಡು(PDCA Plan Do Check Act)ಎಂಬ ವರ್ತುಲ ನಿಯಮದ ಆಧಾರದಲ್ಲಿ ಕೆಲಸ ನಿರ್ವಹಿಸುತ್ತದೆ. ಇದರಲ್ಲಿ ಮೊದಲಿಗೆ ಪರಿಸರ ನಿರ್ವಹಣಾ ವ್ಯವಸ್ಥೆಯನ್ನು ವಿನ್ಯಾಸ ಮಾಡಲಾಗುತ್ತದೆ. ನಂತರ ಅದನ್ನು ಕಾರ್ಯರೂಪಕ್ಕೆ ತರಲಾಗುತ್ತದೆ. ಕಾರ್ಯರೂಪಕ್ಕೆ ಬಂದ ವ್ಯವಸ್ಥೆಯನ್ನು ವೀಕ್ಷಿಸಿ ಅದರಲ್ಲಿನ ಲೋಪದೋಷಗಳನ್ನು ಗಮನಿಸಿ ಅದನ್ನು ಸರಿಪಡಿಸಲು ಕಾರ್ಯನಿರ್ವಹಿಸಲಾಗುತ್ತದೆ. ನಿರಂತರ ಬದಲಾವಣೆಗಳ ಮೂಲಕ ಈ ವ್ಯವಸ್ಥೆ ಉತ್ತಮಪಡಿಸಿಕೊಳ್ಳುತ್ತಾ ಸಾಗುತ್ತದೆ.

ಉಲ್ಲೇಖಗಳು

ಮೆಕ್ಯಾನಿಕಲ್ ಇಂಜಿನಿಯರಿಂಗ್
ಸಿವಿಲ್‍ ಇಂಜಿನಿಯರಿಂಗ್‍
ಪರಿಸರ
ಸುನೇತ್ರ ಗುಪ್ತ

ಸುನೇತ್ರ ಗುಪ್ತ ೧೫ ಮಾರ್ಚ್ ೧೯೬೫ ರಂದು ಕಲ್ಕತ್ತಾದಲ್ಲಿ ಜನಿಸಿದರು. ಇವರು ಆಕ್ಸ್ಫರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಸೈದ್ಧಾಂತಿಕ ರೋಗದ ಪ್ರೊಫೆಸರಾಗಿದ್ದಾರೆ. ಮಲೇರಿಯಾ, ಎಚ್‌.ಐ.ವಿ., ಇನ್ಫ್ಲುಯೆನ್ಸ ಮತ್ತು ಇತರ ಸಾಂಕ್ರಾಮಿಕ ರೋಗ ಹರಡಬಲ್ಲ ಎಜೆಂಟ್‌ಗಳ ಬಗ್ಗೆ ಹೆಚ್ಚಿನ ಆಸಕ್ತಿವಹಿಸಿದ್ದಾರೆ.  ಇವರು ತಮ್ಮ ಮೊದಲ ಕೃತಿಯನ್ನು ಬೆಂಗಾಳದಲ್ಲಿ ರಚಿಸಿದ್ದಾರೆ.  ಪ್ರಾಧ್ಯಾಪಕ ಆಡ್ರಿಯನ್ ವಿ.ಎಸ್ ಹಿಲ್ ವಿವಾಹವಾಗಿದ್ದಾರೆ.

ಬಾಲ್ಯ
ಸುನೇತ್ರ ಗುಪ್ತರವರ ಬಾಲ್ಯ ಮತ್ತು ಅವರ ಕುಟುಂಬದ ವ್ಯವಹಾರಗಳು ಇವರ ಭವಿಷ್ಯದ ಮೇಲೆ ಬಹಳಷ್ಟು ಪರಿಣಾಮ ಬೀರಿದೆ. ಅವರ ಬಾಲ್ಯದ ದಿನಗಳನ್ನು ಇಥಿಯೋಪಿಯ, ಜಾಂಬಿಯ, ಇಂಗ್ಲೆಂಡ್ ದೇಶಗಳಲ್ಲಿ ಕಳೆದರು. ಇವರಿಗೆ ೧೧ ವರ್ಷವಿದ್ದಾಗ ಕುಟುಂಬದವರು ಮತ್ತೆ ಕಲ್ಕತ್ತಾಗೆ ಮರಳಿದರು. ಇಲ್ಲಿ ಈ ನಗರವು ಅವಳಿಗೆ ಬರೆಯುವುದಕ್ಕೆ ಪ್ರೇರೆಪಿಸಿತು.

ತಂದೆ ದ್ರುಬ ಗುಪ್ತ (೧೯೩೪-೨೦೦೪) ಇವರ ಜೀವನದಲ್ಲಿ ಅತ್ಯಂತ ಪ್ರಮುಖ ವ್ಯಕ್ತಿಯಾಗಿದ್ದರು. ಸುನೇತ್ರಳ ಪ್ರತಿಯೊಂದು ಚಿಂತನೆಗಳ ಮೇಲೆ ಆಳವಾದ ಪ್ರಭಾವವನ್ನು ಹೊಂದಿದ್ದರು. ಕಲ್ಕತ್ತ ವಿಶ್ವವಿದ್ಯಾಲಯದಲ್ಲಿ ಆಫ್ರಿಕಾದ ಇತಿಹಾಸವನ್ನು ಉಪನ್ಯಾಸ ಮಾಡುತ್ತಿದ್ದರು. ಅಲ್ಲದೆ ಬರೆಯುವುದು ಮತ್ತು ಸಿನಿಮಾ ಬಗ್ಗೆ ಭಾಷಣ ಮಾಡುವುದರಲ್ಲಿ ಸಮಯ ಕಳೆಯುತ್ತಿದ್ದರು. ಅವರು ಎಷ್ಟೋ ವಿಷಯಗಳ ಬಗ್ಗೆ ಕಾದಂಬರಿಗಳು, ಸಣ್ಣ ಕಥೆಗಳು ಮತ್ತು ಪ್ರಬಂಧಗಳನ್ನು ಬರೆಯುತ್ತಿದ್ದರು. ವಿಮರ್ಶೆಯಲ್ಲಿ - ಹೇಗೆ ಕಲೆ ಸ್ವೀಕರಿಸಬೇಕು ಎಂಬುದರಲ್ಲಿ ಸುನೇತ್ರಳಿಗೆ ಶಿಕ್ಷಣ ನೀಡಿದರು. ಇವರಿಗೆ ಸುನೇತ್ರ ವಿಜ್ಞಾನಿಯಾಗುವುದರಲ್ಲಿ ಸ್ವಲ್ಪವೂ ಆಸಕ್ತಿಯಿರಲಿಲ್ಲ.

ಶಿಕ್ಷಣ
ಜೀವಶಾಸ್ತ್ರದ ತರಬೇತಿ
ಪ್ರಿನ್ಸ್ಟನ್ ವಿಶ್ವವಿದ್ಯಾಲಯದ ಸ್ನಾತಕ ಪದವಿ 
ಲಂಡನ್ ವಿಶ್ವವಿದ್ಯಾಲಯದಿಂದ ಪಿಎಚ್ಡಿ.

ವಿಜ್ಞಾನದಲ್ಲಿ ಸಾಧನೆಗಳು
ಗುಪ್ತಾ ಪ್ರಸ್ತುತ ಆಕ್ಸ್ಫರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಪ್ರಾಣಿಶಾಸ್ತ್ರದ ಇಲಾಖೆಯಲ್ಲಿ ಸೈದ್ಧಾಂತಿಕ ರೋಗದ ಪ್ರೊಫೆಸರಾಗಿ ಕೆಲಸ ಮಾಡುತಿದ್ದಾರೆ. ಪ್ರಿನ್ಸ್ಟನ್ ಯೂನಿವರ್ಸಿಟಿ ಪ್ರೆಸ್‌ನ ಯುರೋಪಿಯನ್ ಮಂಡಳಿಯಲ್ಲಿ ಸಲಹಾಗಾರರಾಗಿ ಕಾರ್ಯ ನಿರ್ವಹಿಸುತ್ತಿದ್ದರು. 

ಝೂಲಾಜಿಕಲ್ ಸೊಸೈಟಿ ಆಫ್ ಲಂಡನ್‌ನಿಂದ ವೈಜ್ಞಾನಿಕ ಪದಕ ನೀಡಲಾಗಿದೆ ಮತ್ತು ವೈಜ್ಞಾನಿಕ ಸಂಶೋಧನೆಗೆ ರಾಯಲ್ ಸೊಸೈಟಿ ರೋಸಲಿಂಡ್ ಫ್ರ್ಯಾಂಕ್ಲಿನ್ ಪ್ರಶಸ್ತಿ ದೊರಕಿದೆ. ಅವರ ಕಾದಂಬರಿಗಳಿಗೆ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿದೆ. ದಕ್ಷಿಣ ಆರ್ಟ್ಸ್ ಸಾಹಿತ್ಯ ಪ್ರಶಸ್ತಿ, ಕ್ರಾಸ್ವರ್ಡ್ ಪ್ರಶಸ್ತಿಗೆ ಮತ್ತು ಆರೆಂಜ್ ಪ್ರಶಸ್ತಿಗೆ ಆಯ್ಕೆಯಾಗಿದ್ದರು. ಜುಲೈ ೨೦೧೩ರಲ್ಲಿ ನಡೆದ ರಾಯಲ್ ಸೊಸೈಟಿಯ ಬೇಸಿಗೆ ವಿಜ್ಞಾನ ಪ್ರದರ್ಶನದ ಸಂದರ್ಭದಲ್ಲಿ  ಪ್ರಮುಖ ಮಹಿಳಾ ವಿಜ್ಞಾನಿಗಳಾದ ಮೇಡಮ್ ಕ್ಯೂರಿ ಮುಂತಾದವರ ಭಾವಚಿತ್ರಗಳ ಜೊತೆಗೆ ಗುಪ್ತರವರ ಭಾವಚಿತ್ರವು ಪ್ರದರ್ಶನಗೊಂಡಿತ್ತು.

ಬರಹಗಾರರಾಗಿ ಸಾಧನೆ
ಗುಪ್ತಾ ತನ್ನ ಮೊದಲ ಕೃತಿಗಯನ್ನು ಬಂಗಾಳಿಯಲ್ಲಿ  ಬರೆದಿದ್ದಾರೆ. ಅನುವಾದಕರಾಗಿ ರವೀಂದ್ರನಾಥ ಠಾಗೋರ್  ಕಾವ್ಯಗಳನ್ನು ಅನುವಾದಿಸಿದ್ದಾರೆ. ಇವರು ಇಂಗ್ಲೀಷ್ ಭಾಷೆಯಲ್ಲಿ ಹಲವಾರು ಕಾದಂಬರಿಗಳನ್ನು ಪ್ರಕಟಿಸಿದ್ದಾರೆ. ಅಕ್ಟೋಬರ್ ೨೦೧೨ರಲ್ಲಿ ಇವರ ೫ನೇ ಕಾದಂಬರಿಯಾದ ಸೋ ಗುಡ್ ಇನ್ ಬ್ಲ್ಯಾಕ್  ಡಿಎಸ್ಸಿ ಪ್ರಶಸ್ತಿ ದಕ್ಷಿಣ ಏಷ್ಯಾ ಸಾಹಿತ್ಯಕ್ಕೆ ಆಯ್ಕೆಯಾಗಿತ್ತು.

ಕಾದಂಬರಿಗಳು
ಮೆಮೊರೀಸ್ ಆಫ್ ರೇನ್, ಪೆಂಗ್ವಿನ್ ಬುಕ್ಸ್ ಇಂಡಿಯ, ನವ ದೆಹಲಿ (೧೯೯೨)
ದಿ ಗ್ಲ್ಯಾಸ್‌ಬ್ಲೊವರ್ಸ್ ಬ್ರೆಥ್ (೧೯೯೩)
ಮೂನ್ಲೈಟ್ ಇನ್ ಮರ್ಜಿಪಾನ್(೧೯೯೫)
ಎ ಸಿನ್ ಆಫ್ ಕಲ್ಲರ್(೧೯೯೯)
ಸೋ ಗುಡ್ ಇನ್ ಬ್ಲ್ಯಾಕ್(೨೦೦೯)

ಸಣ್ಣ ಕಥೆಗಳು
ಸ್ವೀಟ್ ಲವ್

ಪ್ರಬಂಧಗಳು
ದಿ ವಿಕ್‌ಟಿಮ್ ಆಫ್ ಟ್ರೂತ್
ಕಲ್ಕತ್ತ
ದಿ ರಿಲೇಶನ್ ಬಿಟ್ವೀನ್ ಲ್ಯಾಂಗ್ವೇಜ್ ಅಂಡ್ ಥಾಟ್
ಇಯರ್ ಟೂ ಆರ್ ಸೆಮೆಟೆರೀಸ್, ಫೇಮ್ ಆಂಡ್ ಸ್ನೋ
ಆವಾಯ್‌ಡಿಂಗ್ ಅಮ್‌ಬಿಗ್ವಿಟಿ: ಮ್ಯಥೆಮ್ಯಾಟಿಕ್ಸ್ ಅಂದ್ ದಿ ಇಲ್ಲೂಶನ್ ಆಫ್ ಸರ್ಟೆನಿಟಿ

ಪ್ರಶಸ್ತಿಗಳು
ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ(೧೯೯೭)
 ಕ್ರಾಸ್ವರ್ಡ್ ಪ್ರಶಸ್ತಿ(೧೯೯೯)
ದಕ್ಷಿಣ ಏಷ್ಯಾ ಸಾಹಿತ್ಯ  ಪ್ರಶಸ್ತಿ ಆಯ್ಕೆ(೨೦೦೦)
ರೋಸಲಿಂಡ್ ಫ್ರ್ಯಾಂಕ್ಲಿನ್ ಪ್ರಶಸ್ತಿ(೨೦೦೯)
ಆರೆಂಜ್ ಪ್ರಶಸ್ತಿಗೆ ಆಯ್ಕೆ(೨೦೦೦)

ಉಲ್ಲೇಖಗಳು

ವಿಜ್ಞಾನಿಗಳು
ಲೇಖಕಿಯರು
೧೯೬೫ ಜನನ
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬‎
ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಗಣಕ ನೆರವಿನ ಉತ್ಪಾದನೆ (CAM)

ಉತ್ಪಾದನಾ ಪ್ರಕ್ರಿಯೆಯಲ್ಲಿ ಮೆಶಿನ್ ಟೂಲ್ ಗಳ ಕಾರ್ಯಚಟುವಟಿಕೆ ಹಾಗೂ ನಿಯಂತ್ರಣದಲ್ಲಿ ತಂತ್ರಾಂಶಗಳ ಬಳಕೆಗೆ ಗಣಕ ನೆರವಿನ ಉತ್ಪಾದನೆ ಅಥವಾ ಕಂಪ್ಯೂಟರ್ ಏಡೆಡ್ ಮ್ಯಾನ್ಯುಫಾಕ್ಚರಿಂಗ್ (CAM) ಎನ್ನಲಾಗುತ್ತದೆ. ಆದರೆ CAM ಎಂದರೆ ಕೇವಲ ಇದು ಮಾತ್ರ ಅಲ್ಲದೇ ಒಂದು ಉತ್ಪಾದನಾ ವ್ಯವಸ್ಥೆಯ/ಕಾರ್ಖಾನೆಯ ಇನ್ನಿತರ ಚಟುವಟೆಗಳಾದ ಯೋಜನೆ, ನಿರ್ವಹಣೆ, ಸಾಗಾಟ ಮತ್ತು ಶೇಖರಣೆಗಳಲ್ಲಿ ಕಂಪ್ಯೂಟರುಗಳ ಬಳಕೆಗೆ ಅನ್ವಯವಾಗುತ್ತದೆ. ಉತ್ಪಾದನಾ ಪ್ರಕ್ರಿಯೆಯ ವೇಗ ಹೆಚ್ಚಿಸಲು, ಸಂಪನ್ಮೂಲಗಳನ್ನು ಸಮರ್ಥವಾಗಿ ಬಳಸಲು, ಮತ್ತು ಗುಣಮಟ್ಟ ಕಾಯ್ದುಕೊಳ್ಳಲು ಸಹಾಯವಾಗುತ್ತದೆ. CAM ಎನ್ನುವುದು ಸಾಮಾನ್ಯವಾಗಿ ಗಣಕ ನೆರವಿನ ವಿನ್ಯಾಸ (CAD) ಮತ್ತು ಗಣಕ ನೆರವಿನ ಎಂಜಿನಿಯರಿಂಗ್ (CAE) ಪ್ರಕ್ರಿಯೆಗಳ ಅನಂತರದ ವ್ಯವಸ್ಥೆಯಾಗಿರುತ್ತದೆ. ಅಂದರೆ CADನಲ್ಲಿ ಮಾಡೆಲ್ ಮಾಡಿ, CAEನಲ್ಲಿ ಅದನ್ನು ಪರಿಶೀಲಿಸಿ ಅನಂತರ CAM ತಂತ್ರಾಂಶಕ್ಕೆ ಅದನ್ನು ಊಡಿಸಿ ಅದರ ಮೂಲಕ ಮೆಶಿಲ್ ಟೂಲ್ ನಡೆಸಲಾಗುತ್ತದೆ.

ಮೆಕ್ಯಾನಿಕಲ್ ಇಂಜಿನಿಯರಿಂಗ್
ಗಣಕ ನೆರವಿನ ಎಂಜಿನಿಯರಿಂಗ್ (CAE)

ಇಂಜಿನಿಯರಿಂಗ್ ವಿಶ್ಲೇಷಣೆಯ(analysis) ಕೆಲಸಗಳಿಗಾಗಿ ಕಂಪ್ಯೂಟರ್ ತಂತ್ರಾಂಶಗಳ ಬಳಕೆಯನ್ನು ಗಣಕ ನೆರವಿನ ವಿನ್ಯಾಸ ಅಥವಾ ಕಂಪ್ಯೂಟರ್ ಏಡೆಡ್ ಇಂಜಿನಿಯರಿಂಗ್ (CAE) ಎಂದು ಹೇಳಲಾಗುತ್ತದೆ. ಇದು Finite Element Analysis (FEA), Computational Fluid Dynamics (CFD), Multibody dynamics (MBD), ಮತ್ತು optimization ಒಳಗೊಂಡಿರುತ್ತದೆ.

ಮೇಲ್ನೋಟ
ಈ ಚಟುವಟಿಕೆಗಳನ್ನು ಮಾಡಲು ಅಭಿವೃದ್ಧಿಪಡಿಸಲಾದ ತಂತ್ರಾಂಶಗಳನ್ನು ಎಂದು ಕರೆಯಲಾಗುತ್ತದೆ. ಘಟಕಗಳ ಮತ್ತು ಅಸೆಂಬ್ಲಿಗಳ ಗಟ್ಟಿತನವನ್ನು, ಕಾರ್ಯತತ್ಪರತೆಯನ್ನು ವಿಶ್ಲೇಷಿಸಲು CAE ಬಳಕೆಯಾಗುತ್ತದೆ. simulation, validation, ಮತ್ತು optimization ಕೆಲಸಗಳನ್ನು ಇದು ಒಳಗೊಂಡಿರುತ್ತದೆ. ವಿನ್ಯಾಸಕಾರಿಗೆ ವಿನ್ಯಾಸಗಳ ಅನೇಕ ವಿಶ್ಲೇಷಣ ಮಾಹಿತಿಯನ್ನು ಒದಗಿಸುವುದರ ಮೂಲಕ ಆ ಬಗ್ಗೆ ನಿರ್ಧಾರ ತಳೆಯಲು ಸಹಕಾರಿಯಾಗಿದೆ. ಆಟೋಮೋಟಿವ್, ಏವಿಯೇಷನ್, ಸ್ಪೇಸ್, ಶಿಪ್ ಬಿಲ್ಡಿಂಗ್ ಮೊದಲಾದ ಕೈಗಾರಿಕೆಗಳಲ್ಲಿ ಇದು ಬಳಕೆಯಾಗುತ್ತಿದೆ.

CAE ಕ್ಷೇತ್ರಗಳು ಮತ್ತು ಹಂತಗಳು 
CAE ಮೂಲಕ ಮಾಡಲಾಗುವ ಕಾರ್ಯಗಳೆಂದರೆ, 
 Stress analysis on components and assemblies using Finite Element Analysis (FEA);
 Thermal and fluid flow analysis Computational fluid dynamics (CFD);
 Multibody dynamics (MBD) and Kinematics;
 Analysis tools for process simulation for operations such as casting, molding, and die press forming.
 Optimization of the product or process.

ಸಾಮಾನ್ಯವಾಗಿ CAE ಪ್ರಕ್ರಿಯೆಯ  ಮೂರು ಹಂತಗಳೆಂದರೆ
 ಪೂರ್ವಸಂಸ್ಕರಣೆ- Pre-processing – ಒಂದು ಮಾಡೆಲ್ ನಿರ್ಮಿಸಿ ಅದಕ್ಕೆ ಅದರ ಸುತ್ತಲಿನ ಪರಿಸರದ ಅಂಶಗಳನ್ನು ಅನ್ವಯಿಸುವುದು -defining the model and environmental factors to be applied to it. (typically a finite element model, but facet, voxel and thin sheet methods are also used)
 ವಿಶ್ಲೇಷಣೆ -Analysis solver (usually performed on high powered computers)
 ಫಲಿತಾಂಶಗಳ ಸಂಸ್ಕರಣೆ -Post-processing of results (using visualization tools)

ಈ ಪ್ರಕ್ರಿಯೆಯನ್ನು ಹಲವು ಬಾರಿ ಪುನರಾವರ್ತಿಸಲಾಗುತ್ತದೆ.

ಆಟೋಮೋಟಿವ್ ಕೈಗಾರಿಕೆಗಳಲ್ಲಿ CAE
ವಾಹನಗಳನ್ನು ತಯಾರಿಸುವ ಕೈಗಾರಿಕೆಗಳಲ್ಲಿ ವ್ಯಾಪಕವಾಗಿ ಬಳಕೆಯಾಗುತ್ತದೆ. ಇದರಿಂದ ತಯಾರಕರಿಗೆ ಉತ್ಪನ್ನ ಅಭಿವೃದ್ಧಿಯ ಸಮಯ ಮತ್ತು ವೆಚ್ಚವು ಕಡಿಮೆಯಾಗುವುದರ ಜೊತೆ ಗುಣಮಟ್ಟ, ಅನುಕೂಲತೆ ಮತ್ತು ಬಾಳಿಕೆಯನ್ನು ಹೆಚ್ಚಿಸಲು ಸಹಾಯವಾಗಿದೆ. ವಿವಿಧ ವಿನ್ಯಾಸಗಳ ಪರಿಶೀಲನೆ, ವಿಶ್ಲೇಷಣೆಯನ್ನು CAE ಮೂಲಕ ಮಾಡುವುದು ಸಾಧ್ಯವಾಗುವುದರಿಂದ ಉತ್ಪನ್ನಗಳ ಭೌತಿಕ ಮಾದರಿಗಳ (prototype) ತಯಾರಿಕೆಯ ಮತ್ತು ಪರೀಕ್ಷೆಯ ಅಗತ್ಯತೆ ಕಡಿಮೆಯಾಗಿದೆ. ಸಂಕೀರ್ಣ ಉತ್ಪನ್ನಗಳಲ್ಲಿ CAE ಮೂಲಕ ಎಲ್ಲಾ ಮಾಹಿತಿಯನ್ನು ಪಡೆದುಕೊಳ್ಳಲು ಸಾಧ್ಯವಾಗದಿರುವುದರಿಂದ ಕೊನೆಯ ದೃಢೀಕರಣಕ್ಕೆ ಭೌತಿಕ ಪರೀಕ್ಷೆ ಬೇಕಾಗುತ್ತದೆ.

ಇವನ್ನೂ ನೋಡಿ
 ಗಣಕ ನೆರವಿನ ವಿನ್ಯಾಸ (CAD)
 ಗಣಕ ನೆರವಿನ ಉತ್ಪಾದನೆ (CAM)

ಉಲ್ಲೇಖಗಳು

ಹೆಚ್ಚಿನ ಓದು

 B. Raphael and I.F.C. Smith (2003). Fundamentals of computer aided engineering. John Wiley. ISBN 978-0-471-48715-9.

ಹೊರಕೊಂಡಿಗಳು

 Why do we need a CAE Software or Numerical Simulations? 
 Computer Aided Engineering Journal WP:LINKROT  (FEA, CAD, ...)
 Integrated Computer Aided Engineering Journal
 CAE AVI-gallery at CompMechLab site, Russia 
 Computer-Aided Civil and Infrastructure Engineering 

ಮೆಕ್ಯಾನಿಕಲ್ ಇಂಜಿನಿಯರಿಂಗ್
ರೋಬಾಟ್ ಕಿಟ್

ರೋಬಾಟ್ ಕಿಟ್(robot kit) ಎಂದರೆ ರೋಬಾಟ್ಗಳನ್ನು ನಿರ್ಮಾಣ ಮಾಡಲು ಇರುವ ಮತ್ತು ವಿಶೇಷವಾಗಿ ಸ್ವಾಯತ್ತ ರೋಬಾಟ್ಗಳ ನಿರ್ಮಾಣ ಕ್ರಿಯೆಯಲ್ಲಿ ಬಳಸುವ ವಿಶಿಷ್ಟ ನಿರ್ಮಾಣ ಉಪಕರಣಗಳ ಗಂಟು.

ಆಟಿಕೆಯ ರೋಬಾಟ್ಗಳನ್ನು ಹಲವಾರು ಕಂಪೆನಿಗಳು ಸರಬರಾಜು ಮಾಡುತ್ತವೆ. ಈ ಆಟಿಕೆ ರೋಬಾಟ್ಗಳನ್ನು ಲಿಗೊ ಮೈಂಡ್ ಸ್ಟೋರ್ಮಸ್(Lego Mindstorms), ರೋಬಾಟಿಕ್ಸ್ ಬೈಲಾಯಡ್ (Robotis Bioloid) ರೋಬೊಬ್ಯುಲ್ಡರ್(Robobuilder) ರೋಬೊ ಬಾಕ್ಸ್ - 3.0  (ROBO-BOX-3.0) (ಐನೆಕ್ಸ್ ನಿಂದ ತಯಾರಿಸಲ್ಪಟ್ಟ) ನಂತಹ ಪ್ಲಾಸ್ಟಿಕ್ ಗಳಿಂದ ಅಥವಾ ಲೈನಿಕ್ಸ್ ಮೋಷನ್ ಸರ್ವೋ ಎರೆಕ್ಟರ್ ಸೆಟ್ (Lynxmotion's Servo Erector Set) ಮತ್ತು ಕ್ಯು ಫಿಕ್ಸ್(qfix) ನಂತಹ ಅಲ್ಯುಮಿನಿಯಂ (aluminium) ಘಟಕದಿಂದ ತಯಾರಿಸುತ್ತಾರೆ.

ಈ ಕಿಟ್ ಗಳು ರಚಿತಗೊಂಡಿರುವ ಘಟಕಗಳು (structural elements) ಮತ್ತು ಮೆಕ್ಯಾನಿಕಲ್  ಘಟಕಗಳನ್ನು (mechanical elements) ಮೋಟಾರ್ ಗಳು, ಸೆನ್ಸಾರ್(sensors) ಮತ್ತು  ರೋಬಾಟ್ ನ ಆದಾನ(inputs)ಗಳನ್ನು ಮತ್ತು ನಿರ್ಗಮ(outputs )ಗಳನ್ನು ನಿಯಂತ್ರಿಸಲು ಒಂದು ನಿಯಂತ್ರಣ ಫಲಕ ((ಕನ್ಟ್ರೋಲರ್ ಬೋರ್ಡ್)(controller board)) ನ್ನು ಹೊಂದಿರುತ್ತದೆ. ಹಲವೊಮ್ಮೆ ಈ ಕಿಟ್ಗಳು ಇಲೆಕ್ಟ್ರಾನಿಕ್ ಉಪಕರಣರಹಿತವಾಗಿಯೂ ದೊರೆಯುತ್ತದೆ. ಇದರಿಂದ ಬಳಸುವವರು ತಮ್ಮ ಸ್ವಂತಿಕೆಯನ್ನು ಉಪಯೋಗಿಸಲು ಅವಕಾಶವಾಗುತ್ತದೆ.

ರೋಬಾಟ್ ಕಿಟ್ ಗಳು
ಆರ್ಡಿನೋ ಕಂಟ್ರೋಲಿಂಗ್ ತಮಿಯಾ(Arduino controlling Tamiya (or another) kit)
ಲೀಗೋ ಮೈಂಡ್ ಸ್ಟ್ರೊಮ್ಸ್(Lego Mindstorms)
ಲಿಂಕ್ಸ್ ಮೋಷನ್(Lynxmotion)
ಕ್ಯು ಫಿಕ್ಸ್ ರೋಬಾಟ್ ಕಿಟ್(Qfix robot kit)
ರೋಬೋಟಿಕ್ಸ್ ಬೈಲಾಯಿಡ್(Robotis Bioloid)
ಸ್ಟಿಕ್ವಿಟೋ(Stiquito)
ಟೆಟ್ರಿಕ್ಸ್ ರೋಬೋಟಿಕ್ಸ್ ಕಿಟ್(Tetrix Robotics Kit)
ವೆಕ್ಸ್  ರೋಬೋಟಿಕ್ ಡಿಸೈನ್ ಸಿಸ್ಟಮ್(Vex Robotics Design System)
ವಂಡರ್ ಬಾರ್ಗ್(WonderBorg)
ವೆಕ್ಸ್(Vex)
ಮೈ ರೋಬಾಟ್ ಟೈಮ್(MyRobotTime)

ಇವನ್ನೂ ನೋಡಿ

ಬಾಹ್ಯ ಕೊಂಡಿಗಳು
 Mobile Robot (MURVV) kit

ಉಲ್ಲೇಖಗಳು

ಮೆಕ್ಯಾನಿಕಲ್ ಇಂಜಿನಿಯರಿಂಗ್
ಟೂಟಿ ಫ಼್ರೂಟಿ

ಟೂಟಿ ಫ಼್ರೂಟಿ ವಿವಿಧ ಸಣ್ಣಗೆ ಹೆಚ್ಚಿದ ಮತ್ತು ಸಾಮಾನ್ಯವಾಗಿ ಸಕ್ಕರೆ ಸೇರಿಸಿದ ಹಣ್ಣುಗಳು, ಅಥವಾ ಅನೇಕ ವಿಭಿನ್ನ ಹಣ್ಣುಗಳ ಸಂಯೋಜಿತ ಪರಿಮಳವನ್ನು ಅನುಕರಿಸುವ ಕೃತಕವಾಗಿ ಸೃಷ್ಟಿಸಿದ ಪರಿಮಳಕಾರಕವನ್ನು ಹೊಂದಿರುವ ಒಂದು ವರ್ಣರಂಜಿತ ಸಿಹಿತಿಂಡಿ. ಅದನ್ನು ಹಲವುವೇಳೆ ಟೂಟಿ ಫ಼್ರೂಟಿ ಐಸ್ ಕ್ರೀಂ ಪರಿಮಳವನ್ನು ತಯಾರಿಸಲು ಬಳಸಲಾಗುತ್ತದೆ. ಟೂಟಿ ಫ಼್ರೂಟಿ ಐಸ್ ಕ್ರೀಂನಲ್ಲಿ ಬಳಸಲಾದ ಹಣ್ಣುಗಳು ಚೆರಿಗಳು, ಒಣದ್ರಾಕ್ಷಿಗಳು, ಮತ್ತು ಅನಾನಸ್ಅನ್ನು ಒಳಗೊಂಡಿವೆ, ಜೊತೆಗೆ ಹಲವುವೇಳೆ ನಟ್‍ಗಳನ್ನು ಸೇರಿಸಿ ಹೆಚ್ಚಿಸಲಾಗುತ್ತದೆ. ಕೆಲವು ಐರೋಪ್ಯ ದೇಶಗಳಲ್ಲಿ, ಅದು ಒಣದ್ರಾಕ್ಷಿ, ಕರಂಟ್, ಏಪ್ರಿಕಾಟ್, ಪ್ರೂನ್, ಖರ್ಜೂರ ಮತ್ತು ಅಂಜೂರದಂತಹ ಒಣಹಣ್ಣುಗಳ ಸಂಯೋಜನವನ್ನು ಹೊಂದಿರುತ್ತದೆ. ಭಾರತದಲ್ಲಿ, ಟೂಟಿ ಫ಼್ರೂಟಿ ಸಕ್ಕರೆ ಸೇರಿಸಿದ ಎಳೆ ಪಪಾಯಾವನ್ನು ನಿರ್ದೇಶಿಸುತ್ತದೆ. ಇವು ಯಾವಾಗಲೂ ಚಿಕ್ಕ ಘನಾಕೃತಿಯ ಹಲವುವೇಳೆ ಉಜ್ಜ್ವಲ ಬಣ್ಣಗಳ ತುಂಡುಗಳಾಗಿರುತ್ತವೆ. ಟೂಟಿ ಫ಼್ರೂಟಿಯ ಅತ್ಯಂತ ಸಾಮಾನ್ಯ ಬಣ್ಣ ಕೆಂಪಾಗಿರುತ್ತದೆ, ಜೊತೆಗೆ ದಟ್ಟ ಹಸಿರು ಮತ್ತು ಹಳದಿ ಬಣ್ಣಗಳಲ್ಲೂ ಲಭ್ಯವಿದೆ. ಇವನ್ನು ಕೇಕ್‍ಗಳು, ಮಿಲ್ಕ್ ಬ್ರೆಡ್, ಕುಕಿಗಳು, ದಿಲ್‍ಖುಶ್ ಮತ್ತು ಬನ್‍ಗಳನ್ನು ಒಳಗೊಂಡಂತೆ ವಿವಿಧ ಬೇಕರಿ ಉತ್ಪನ್ನಗಳಲ್ಲಿ ಬಳಸಲಾಗುತ್ತದೆ. ಟೂಟಿ ಫ಼್ರೂಟಿಯನ್ನು ತಂಪು ಡೆಜ಼ರ್ಟ್‍ಗಳಲ್ಲಿ ಐಸ್ ಕ್ರೀಂ ಮತ್ತು ಸಂಡೇಗಳ ಅಲಂಕಾರದ ಪದಾರ್ಥವಾಗಿ ಬಳಸಲಾಗುತ್ತದೆ. ಅದನ್ನು ಪಾನ್‍ಗಳಲ್ಲೂ ಬಳಸಲಾಗುತ್ತದೆ.

ಆಹಾರ ಪದಾರ್ಥಗಳು
ಕಮಲ ಸೊಹೋನಿ

ಕಮಲ ಸೊಹೋನಿ(೧೪ ಸೆಪ್ಟೆಂಬರ್ ೧೯೧೨) ಭಾರತಿಯ ಜೈವಿಕ ರಸಾಯನಶಾಸ್ತ್ರಜ್ಞೆ.  ಇವರು ೧೯೩೯ ರಲ್ಲಿ ವೈಜ್ಞಾನಿಕ ಶಿಸ್ತಿನಲ್ಲಿ ಸ್ನಾಥಕೋತ್ತರ ಪದವಿ ಪಡೆದ ಭಾರತದ ಪ್ರಥಮ ಮಹಿಳೆ. ಬೆಂಗಳೂರಿನ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್‌ನಲ್ಲಿ ಅವರ ಸ್ವೀಕಾರಭಾವ ಮತ್ತು ಕೆಲಸವು ಮಹಿಳೆಯರನ್ನು ಸಂಸ್ಥೆಯಲ್ಲಿ ಪ್ರವೇಶಿಸಲು ಅದರ ಇತಿಹಾಸದಲ್ಲಿ ಮೊದಲ ಬಾರಿಗೆ ದಾರಿ ಮಾಡಿಕೊಟ್ಟಿತು. ಅವರ ಸಂಶೋಧನೆಯು ಜೀವಸತ್ವಗಳ ಪರಿಣಾಮಗಳು ಮತ್ತು ದ್ವಿದಳ ಧಾನ್ಯಗಳು, ಭತ್ತಗಳು ಮತ್ತು ಭಾರತೀಯ ಜನಸಂಖ್ಯೆಯ ಕೆಲವು ಬಡ ವರ್ಗಗಳು ಸೇವಿಸುವ ಆಹಾರ ಪದಾರ್ಥಗಳ ಪೌಷ್ಟಿಕಾಂಶದ ಮೌಲ್ಯಗಳನ್ನು ಪರಿಶೀಲಿಸಿತು. 'ನೀರಾ' ಎಂಬ ತಾಳೆ ರಸದ ಪೌಷ್ಠಿಕಾಂಶದ ಪ್ರಯೋಜನಗಳ ಕುರಿತು ಅವರು ಮಾಡಿದ ಕೆಲಸವು ಅಂದಿನ ಭಾರತದ ಅಧ್ಯಕ್ಷ ಡಾ.ರಾಜೇಂದ್ರ ಪ್ರಸಾದ್ ಅವರ ಸಲಹೆಯಿಂದ ಪ್ರೇರಿತವಾಗಿತ್ತು. ಈ ಕೆಲಸಕ್ಕಾಗಿ ಕಮಲಾ ಸೊಹೋನಿ ರಾಷ್ಟ್ರಪತಿ ಪ್ರಶಸ್ತಿಯನ್ನು ಪಡೆದರು.

ಪ್ರಾರಂಭಿಕ  ಜೀವನ
ಕಮಲ ಸೊಹೋನಿ ೧೯೧೨ರಲ್ಲಿ ಜನಿಸಿದರು. ಅವರ ತಂದೆಯ ಹೆಸರು ನಾರಾಯಣರಾವ್  ಭಾಗವತ್. ಅವರ ತಂದೆ ಒಬ್ಬ ರಾಸಾಯನಶಾಸ್ತ್ರ್ರಜ್ಞ. ಕಮಲ ಸೊಹೋನಿಯವರು ತಮ್ಮ ಬಿ.ಎಸ್.ಸಿ. ಪದವಿಯನ್ನು ಭೌತಶಾಸ್ತ್ರ ಹಾಗು ರಾಸಯನಶಾಸ್ತ್ರರದಲ್ಲಿ ಬಾಂಬೆ ವಿಶ್ವವಿದ್ಯಾಲಯದಿಂದ ಪಡೆದು ಕೊಂಡರು. ಇವರು "ಭಾರತಿಯ ವಿಜ್ಞಾನ ಸಂಸ್ಥೆ"ನಲ್ಲಿ ಸ್ಂಶೋಧನೆ ನೆಡೆಸಲು ಅರ್ಜಿ ಸಲ್ಲಿಸಿದರು. ಆದರೆ ಮಹಿಳೆಯರು ಸಂಶೋಧನೆ ನಡೆಸಲು ಸುಲಭವಲ ಎಂಬ ಕಾರಣಕ್ಕೆ ಅವರ ಅರ್ಜಿಯನ್ನು ಸಿ.ವಿ.ರಾಮನ್ ಅವರು ತಿರಸ್ಕರಿಸಿದರು. ನಂತರ ಅಲವು ವಾದವಿವಾದಗಳ ನಂತರ ಅವರಿಗೆ ಸಂಶೋಧನೆ ನಡೆಸಲು ಅವಕಾಶ ಮಾಡಿಕೊಡಲಾಯಿತು.
ಕಮಲ ಸೊಹೋನಿಯವರಿಗೆ ೧೯೩೦ರಲ್ಲಿ ಸ್ನಾಥಕೋತರ ಪದವಿ ದೊರಕಿತು.

ವೃತ್ತಿ ಮತ್ತು ಸಂಶೋಧನೆ
ಕಮಲ ಅವರು ಸಿ.ವಿ.ರಾಮನ್ ಅವರು ಹಾಕಿದ ಶರತ್ತುಗಳನ್ನು ಒಪ್ಪಿಕೊಂಡು ಐ.ಐ.ಎಸ್.ಸಿ.ನಲ್ಲಿ ಸಂಶೋಧನ ಕೆಲಸವನ್ನು ೧೯೩೩ರಲ್ಲಿ  ಪ್ರಾರಂಭಿಸಿದರು.ಪ್ರೊ. ಶ್ರಿ.ಶ್ರಿನಿವಾಸಯ್ಯನವರು ಅವರ ಮಾರ್ಗದರ್ಶಕರಾಗಿದ್ದರು. ರಾಮನ್ ಅವರು ಎವರ ಕೆಲಸವನ್ನು ಮೆಚ್ಚಿಕೊಂಡು ಮುಂದಿನ ಸಂಶೋಧನೆಯನ್ನು ನಡೆಸಲು ಅನುಮತಿ ನಿಡಿದರು. ಅವರು ಅಹಾರದಲ್ಲಿ ಇರುವ ಪ್ರೋಟೀನ್ಗಳು ಕುರಿತು ತಮ್ಮ ಸಂಶೋಧನೆಯನ್ನು ನಡೆಸಿ ಎಂ.ಎಸ್.ಸಿ ಪದವಿಯನ್ನು ಪಡೆದುಕೊಂಡರು. ಕೇಂಬ್ರಿಜ್ ವಿಶ್ವವಿದ್ಯಾಲಯದಿಂದ ಡಾ.ಡೆರಿಕ್ ರಿಕ್ಟರ್ ಅವರ ಕೆಳಗೆ ಸಂಶೋಧನೆ ನಡೆಸಲು ಆಮಂತ್ರಣ ದೊರೆಯಿತು. ಅವರು ಡಾ. ರಾಬಿನ್ ಹಿಲ್ ಅವರ ಕೆಳಗೆ ಸಂಶೋಧನೆ ನಡೆಸಿ ಸೆಲ್ಯುಲರ್ ಕಿಣ್ವ ಸೈಟೋಕ್ರೋಮ್ ಅನ್ನು ಕಂಡುಹಿಡಿದರು. ಅವರು ಸೈಟೋಕ್ರೋಮ್ ಅನ್ನು ಕುರಿತು ಓದಿ ಕೇಂಬ್ರಿಜ್ ವಿಶ್ವವಿದ್ಯಾಲಯದಿಂದ ಸ್ನಾಥಕೋತರ ಪದವಿಯನ್ನು ಪಡೆದು ಕೊಂಡರು. ಅವರ ಸಂಶೋಧನೆಯ ಫಲಿತಗಳು (research findings) ಬಹಳ ಚಿಕ್ಕದಾಗಿದ್ದು , ಕೇವಲ ೪೦ಪುಟಗಳನ್ನು ಒಳಗೊಂಡಿತು.ಅವರು ೧೯೩೯ರಲ್ಲಿ ಭಾರತಕ್ಕೆ ಮರಳಿದರು. ಇವರನ್ನು ನವದೆಹಲಿಯ ಲೇಡಿ ಹಾರ್ಡಿಂಗ್ ವೈದ್ಯಕೀಯ ಕಾಲೇಜಿನ  ಜೈವಿಕ ರಸಾಯನಶಾಸ್ತ್ರ ವಿಭಾಗ ಮುಖ್ಯಸ್ಥರಾಗಿ ನೇಮಕವಾದರು. ಆನಂತರ, ಕೋನೂರಿನ ಪೋಷಣೆ ಸಂಶೋಧನಾ ಪ್ರಯೋಗಾಲಯದಲ್ಲಿ ಕೆಲಸ ನಿರ್ವಹಿಸಿದರು. ಎಂ.ವಿ.ಸಹೋನಿಯವರ ಜೊತೆ ೧೯೪೭ರಲ್ಲಿ ವಿವಾಹವಾದ ನಂತರ ಮುಂಬಯಿಗೆ ವಲಸೆ ಹೋದರು. ಮುಂಬಯಿನ "ವಿಜ್ಞಾನದ ರಾಯಲ್ ಇನ್ಸ್ಟಿಟ್ಯೂಟ್"ನಲ್ಲಿ ಪ್ರಾಧ್ಯಾಪಕಿಯಾಗಿ ಕೆಲಸಕ್ಕೆ ಸೇರಿದರು. ಆ ಸಂಸ್ಥೆಯಲ್ಲಿ ಅವರು ದ್ವಿದಳ ಪೋಷಣೆ ಅಂಶವನ್ನು ಕುರಿತು ಕೆಲಸ ನಿರ್ವಹಿಸಿದರು. ಅವರಿಗೆ ರಾಷ್ಟ್ರಪತಿ ಗೌರವ ಲಭಿಸಿದೆ.
ಕಮಲ ಸೊಹೋನಿಯವರು "ಇಂಡಿಯನ್ ಕೌನ್ಸಿಲ್ ಅಫ್ ಮೆಡಿಕಲ್ ರಿಸರ್ಚ್"ನ ಗೌರವ ಸಮಾರಂಭದಲ್ಲಿ ಮರಣ ಹೊಂದಿದರು.

ಹೊರಗಿನ ಕೊಂಡಿಗಳು
http://www.arvindguptatoys.com/arvindgupta/bs28ksohonie.pdf
http://www.streeshakti.com/bookK.aspx?author=11
ವಿಜ್ಞಾನಿಗಳು
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬
ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಸ್ಟಡ್

ಸ್ಟಡ್(stud) ಎರಡು ಕೊನೆಯಲ್ಲಿ ಸುರುಳಿಯಾಕಾರದ ಏಣು(ಥ್ರೆಡ್) ಇರುವ ಒಂದು ಉದ್ದವಾದ ಸರಳಾಗಿರುತ್ತದೆ; ಸಂಪೂಣ೯ವಾಗಿ ಸರಳಿನ ಉದ್ದಕ್ಕೂ ಏಣು(ಥ್ರೆಡ್) ಇರಬಹುದು. ಅವುಗಳನ್ನು ಎಳೆತದಲ್ಲಿ(tension) ಉಪಯೋಗಿಸುವಂತೆ ವಿನ್ಯಾಸಗೊಳಿಸಲಾಗಿರುತ್ತದೆ. ಕಂಬಿ ಕಾಂಡದ(ಬಾರ್ ಸ್ಟಾಕ್(bar stock)) ರೂಪದಲ್ಲಿರುವ ಏಣಿನ ಸರಳನ್ನು ಕೆಲವೊಮ್ಮೆ ಆಲ್- ಥ್ರೆಡ್(all-thread) ಎಂದು ಕರೆಯಲಾಗುತ್ತದೆ.

ಸ್ಟಡ್ ಗಳು

ಸ್ಟಡ್ ನ್ನು ಸ್ಕೃಡ್ರೈವರನ್ನು ಉಪಯೋಗಿಸಿ  ತಿರುಗಿಸಲು ಅನೂಕೂಲವಾಗುವಂತೆ  ಒಂದು ಕೊನೆಯ ತುದಿಯಲ್ಲಿ ಸೀಳು ಇರಬಹುದು.

ವಿಧಗಳು

ಸಂಪೂಣ೯ವಾಗಿ ಏಣು(ಥ್ರೆಡ್) ಇಲ್ಲದಿರುವ ಸ್ಟಡ್ ಗಳಲ್ಲಿ  ಎರಡು ವಿಧಗಳು.
ಪುಲ್ ಬಾಡಿಡ್ ಸ್ಟಡ್(full-bodied studs)
ಅಂಡರ್ ಕಟ್ ಸ್ಟಡ್ (undercut studs)

ಪುಲ್ ಬಾಡಿಡ್ ಸ್ಟಡ್ ಗಳ ಕಾಲುಭಾಗವು ಸ್ಟಡ್ ನ ಹಿರಿದಾದ(major diameter) ವ್ಯಾಸಕ್ಕೆ ಸಮಾನವಾಗಿರುತ್ತದೆ. ಅಂಡರ್ ಕಟ್ ಸ್ಟಡ್‍ಗಳು  ಪಿಚ್ ವ್ಯಾಸಕ್ಕೆ ಸಮಾನವಾದ ಕಾಲುಭಾಗವನ್ನು ಹೊಂದಿವೆ. ಅಂಡರ್ ಕಟ್ ಸ್ಟಡ್ ಗಳನ್ನು ಅಕ್ಷೀಯ ಬೀಗಿತಗಳನ್ನು(axial stresses) ಉತ್ತಮವಾಗಿ ಹರಡಲು ವಿನ್ಯಾಸಗೊಳಿಸಲಾಗಿರುತ್ತದೆ.ಪುಲ್ ಬಾಡಿಡ್(full-bodied) ಸ್ಟಡ್ ಗಳಲ್ಲಿ, ಬಿಗಿತಗಳು ಕಾಲಿನಭಾಗಕ್ಕಿಂತಲೂ ಏಣು(ಥ್ರೆಡ್)ಗಳಲ್ಲಿ ಹೆಚ್ಚಾಗಿರುತ್ತವೆ.

ಅಂಡರ್ ಕಟ್ ಸ್ಟಡ್‍ಗಳಲ್ಲಿ(Undercut studs (rolled thread))ಲೋಹವನ್ನು(metal) ತೆಗೆದು ಹಾಕಲ್ಪಡುವುದಿಲ್ಲ ಮತ್ತು ಪ್ರಮುಖ ವ್ಯಾಸವರೆಗೆ "ಉರುಳಾಗಿಸಲ್ಪಟ್ಟಿರುವುದರಿಂದ (rolled)" ಶಕ್ತಿಯುತವಾಗಿರುತ್ತದೆ. ಇದು ಉಕ್ಕಿನ ಕಣಗಳನ್ನು ರಕ್ಷಿಸುತ್ತದೆ ಮತ್ತು ಕೆಲವು ಸಂದಭ೯ಗಳಲ್ಲಿ ಹೆಚ್ಚಿಸುತ್ತದೆ. ಪುಲ್ ಬಾಡಿಡ್ ಸ್ಟಡ್ ನ್ನು ನಿಮಿ೯ಸಲು ಲೋಹವು ತೆಗೆದು ಹಾಕಲ್ಪಡುವಾಗ ಉಕ್ಕಿನ ಕಣಗಳು ಕಲಕುವುದರಿಂದ ದುಬ೯ಲವಾಗಿರುತ್ತದೆ.
 
ಅಂಡರ್ ಕಟ್ ಸ್ಟಡ್ ಗಳು ಶ್ರಮ ಕೆಲಸದಲ್ಲಿ ಒಡ್ಡಲು ಪಡುವ ಬಳಕೆಯಲ್ಲಿ ಮಾತ್ರ ಬೇಕಾಗುತ್ತದೆ. ಉರಿಳಸಲ್ಪ ಥ್ರೆಡ್ ಗಳು ಸ್ವಲ್ಪವೇ ಶಕ್ತಿಯುತವಾದರೂ, ಕತ್ತರಿಸಿರುವ ಸ್ಟಡ್‍ಗಳು ಸಂಪೂರ್ಣವಾಗಿ ಬಹಳ ಬಳಕೆಯಲ್ಲಿ ಸೂಕ್ತವಾಗಿರುತ್ತದೆ. ರಾಶಿಯಾಗಿ ಉತ್ಪಾದಿಸುವ ಬಂಧಕಗಳು(ಪ್ರಮಾಣಿತ ಬೋಲ್ಟ್ ಗಳು ಮತ್ತು ಸ್ಟಡ್‍ಗಳು) ಸಾಮಾನ್ಯವಾಗಿ ಉರುಳಾಗಿಸಲ್ಪಟ್ಟಿರುವವು(rolled), ಬಳಕೆದಾರನಿಗೆ ಅನುಕೂಲಕ್ಕೆ ತಕ್ಕಂತೆ ಚಹರೆಗಳು ಇರುವ ಭಾಗಗಳ ಮತ್ತು ಚಿಕ್ಕ ಗಾತ್ರದ ರಾಶಿಗಳನ್ನು ಕತ್ತರಿಸುವಿಕೆಯಿಂದ(cutting)ಉತ್ಪಾದಿಸುವ ಸಾದ್ಯತೆಗಳು ಕಡಿಮೆ.

ಬಲ(Strength)
ಅಮೇರಿಕನ್ ಇನ್ ಸ್ಟಿಟ್ಯೂಷನ್ ಆಫ್ ಸ್ಟೀಲ್ ಕನ್‍ಸ್ಟ್ರಕ್ಷನ್(American Institute of Steel Construction (AISC))ಯಿಂದ ನಿರುಪಿಸಲ್ಪಟ್ಟಿರುವಂತೆ ಅನುಮತಿಸಲಾಗುವ( allowable tensile force) ಎಳೆತದ ಸಾಮರ್ಥ್ಯ ಹೀಗಿದೆ.

ಇಲ್ಲಿ:
d = ಅತ್ಯಲ್ಪ ವ್ಯಾಸವಾಗಿರುತ್ತದೆ, Fu = ಅಂತಿಮ ಎಳೆತದ(ಬಿಗುಪು)ಬಲವಾಗಿರುತ್ತದೆ(ultimate tensile strength),  ಅಂಡರ್ ಕಟ್ ಸ್ಟಡ್ ಇರುವ ಸರಳುಗಳಿಗೆ ಅನುಮತಿಸಲಾಗುವ ಎಳೆತದ ಸಾಮರ್ಥ್ಯ(allowable tensile stress)ವನ್ನು ಹೀಗೆ ನಿರೂಪಿಸಲಾಗುತ್ತದೆ: 

ds = ಕಾಲು ಭಾಗದ ವ್ಯಾಸವಾಗಿರುತ್ತದೆ. Fy  = ವಸ್ತುವಿನ ಇಳುವರಿ ಸಾಮರ್ಥ್ಯವಾಗಿರುತ್ತದೆ(yield strength)
ಮೇಲಿನ ಎರಡೂ ಸಮೀಕರಣಗಳು(equations) ಬರುವ ಫಲಿತಾಂಶಗಳು ಬಲದ ಮೂಲಮಾನವನ್ನು ಕೊಡುತ್ತದೆ. ಅಂದರೆ ನ್ಯೂಟನ್ ಗಳಲ್ಲಿ ಇರುತ್ತದೆ.

ವರ್ಗ(Class)
ಮೆಟ್ರಿಕ್ ಥ್ರೆಡ್ ಇರುವ ಸರಳುಗಳ ಮೇಲೆ ಐಎಸ್ಓ(ISO) ಬಲ ವರ್ಗೀಕರಣದಂತೆ ಕೊನೆಯಲ್ಲಿ ಬಣ್ಣಗಳ ಗುರುತು ಮಾಡಲ್ಪಟ್ಟಿರುತ್ತದೆ. ಬಣ್ಣಗಳ ಚಿಹ್ನೆಗಳು ಯಾವುವೆಂದರೆ: 
ಗುರುತು ಇಲ್ಲದಿರುವ(Unmarked) — 4.6 class (tensile strength = 400 N/mm2, yield strength 240  N/mm2) 
ಹಳದಿ(Yellow)— 8.8 class (800 N/mm2, 640 N/mm2)
ಹಸಿರು(Green)— A2 stainless steel (304)
ಕೆಂಪು(Red) — A4 stainless steel (316)
ಬಿಳಿ (White) — 10.9 class (1000 N/mm2, 900 N/mm2)

ಉಲ್ಲೇಖಗಳು

ಗ್ರಂಥಸೂಚಿ

 

Threaded fasteners
೧೯೯೧ರ ಕನ್ನಡ ಚಲನಚಿತ್ರಗಳ ಪಟ್ಟಿ

೧೯೯೯ರಲ್ಲಿ ಬಿಡುಗಡೆಗೊಂಡ ಕನ್ನಡ ಚಲನಚಿತ್ರಗಳ ಪಟ್ಟಿ ಇಂತಿದೆ.

References

See also 

ಕನ್ನಡ ಚಲನಚಿತ್ರಗಳು
ನಮ್ ರೇಡಿಯೋ

'ನಮ್ ರೇಡಿಯೋ', ಇದು ಕನ್ನಡದ ಮೊದಲ ಅಂತರ್ಜಾಲ ರೇಡಿಯೋ. ಇದರಲ್ಲಿ ಕನ್ನಡದ ಸಿನೇಮಾ ಹಾಡುಗಳು,ಭಕ್ತಿಗೀತೆ,ಭಾವಗೀತೆ, ರಂಗಗೀತೆ,ಜನಪದ ಗೀತೆ,ಮಾಹಿತಿಗಳು,ಸಂಸ್ಕೃತಿ ಸಂಬಂಧಿಸಿದ ವಿಷಯಗಳು,ನಾಟಕಗಳು,ಸಂವಾದಗಳು,ಸಂದರ್ಶನ ಹೀಗೆ ಮುಂತಾದ ಕಾರ್ಯಕ್ರಮಗಳು ಪ್ರಸಾರವಾಗುತ್ತದೆ.

ಫೆಬ್ರವರಿ ೨೯,೨೦೧೬ ರಂದು ಅಧಿಕೃತವಾಗಿ ಚಾಲನೆಗೊಂಡ 'ನಮ್ ರೇಡಿಯೋ' ಅದಕ್ಕೂ ಮೊದಲು ಸುಮಾರು ಎರಡು ತಿಂಗಳುಗಳ ಕಾಲ ಪರೀಕ್ಷಾರ್ಥವಾಗಿ,ಪ್ರಾಯೋಗಿಕವಾಗಿ ಪ್ರಸಾರಗೊಂಡಿತ್ತು.ನಮ್ ರೇಡಿಯೋ ವನ್ನು www.nammradio.com ಜಾಲತಾಣದಲ್ಲಿ ಕೇಳಬಹುದಾಗಿದೆ.ಹಾಗು ಸದ್ಯದಲ್ಲೇ ಆಪ್ ಕೂಡ ಹೊರಬರಲಿದೆ.

ಸಧ್ಯದ ಎಫ್ ಎಂ ವಾಹಿನಿಗಳು ಸಾಕಷ್ಟು ಇದ್ದರೂ ಅವೆಲ್ಲ ಕೇವಲ ಕರ್ನಾಟಕದಲ್ಲಿರುವ ನಗರದ ಕೇಳುಗರನ್ನು ತಲುಪಲು ಸಾಧ್ಯವಾಗಿದೆ.ಇನ್ನು ಗ್ರಾಮೀಣ ಪ್ರದೇಶದ,ಹೊರನಾಡ ಕನ್ನಡಿಗರಿಗನ್ನು ತಲುಪಲು ಸಾಧ್ಯವಾಗಿರಲಿಲ್ಲ.ನಮ್ ರೇಡಿಯೋ ಈ ಕೊರತೆಯನ್ನು ನೀಗಿಸಲಿದೆ.ವಿಶೇಷವಾಗಿ ಹೊರ ದೇಶದಲ್ಲಿರುವ ಕನ್ನಡಿಗರಿಗೆ ತಮ್ಮ ತಾಯ್ನಾಡಿನ,ತಾಯ್ನುಡಿಯ ಜೊತೆಗೆ ಮತ್ತಷ್ಟು  ಬೆಸೆದುಕೊಳ್ಳಲು ಅನುಕೂಲವಾಗಲಿದೆ.

ಉಲ್ಲೇಖ 

ಅಂತರ್ಜಾಲ
ರೇಡಿಯೋ
ಕಿತ್ತೂರು ರಾಣಿ ಚನ್ನಮ್ಮ ಪ್ರಶಸ್ತಿ



ಹಿನ್ನೆಲೆ
ಕಿತ್ತೂರಿನ ರಾಣಿ ಚನ್ನಮ್ಮ ಕನ್ನಡ ನಾಡಿನ ವೀರಮಹಿಳೆಯರಲ್ಲಿ ಅಗ್ರಪಂಕ್ತಿಗೆ ಸೇರಿರುವವಳು. ಇವಳು ಸ್ವಾತಂತ್ರ್ಯ ಸ್ವಾಭಿಮಾನಗಳ ಸಾಕಾರಮೂರ್ತಿ. ಕಿತ್ತೂರಿನ ದೇಸಾಯಿಗಳಲ್ಲಿ ಪ್ರಸಿದ್ಧನಾದ ಮಲ್ಲಸರ್ಜನ ಕಿರಿಯ ಹೆಂಡತಿ. ತನ್ನ ಪುಟ್ಟ ರಾಜ್ಯದ ಸ್ವಾತಂತ್ರ್ಯ ರಕ್ಷಣೆಗಾಗಿ ಬ್ರಿಟಿಷರ ದೊಡ್ಡ ಸೈನ್ಯದ ವಿರುದ್ಧ ಸೆಟೆದು ನಿಂತು ನಡೆಸಿದ ಹೋರಾಟಗಾರ್ತಿ, ಈ ವೀರಾಗ್ರಣಿ ಕಿತ್ತೂರು ರಾಣಿ ಚನ್ನಮ್ಮ ನ ಹೆಸರಿನಲ್ಲಿ ಕರ್ನಾಟಕದ ಮಹಿಳಾ ಸಾಧಕರಿಗೆ ಕರ್ನಾಟಕ ಸರ್ಕಾರ ಪ್ರಶಸ್ತಿಗಳನ್ನು ಪ್ರತಿ ವರ್ಷ ನೀಡುತ್ತದೆ.
ಅದರ ವಿವರ:
 2010-11ರ ಪ್ರಶಸ್ತಿಗಳು.
 2011-12ರ ಪ್ರಶಸ್ತಿಗಳು.
 2012-13ರ ಪ್ರಶಸ್ತಿಗಳು.
 2013-14ರ ಪ್ರಶಸ್ತಿಗಳು.

2014-15 ರ ಪ್ರಶಸ್ತಿಗಳು
ವಿವಿಧ ಕ್ಷೇತ್ರದ ಮಹಿಳಾ ಸಾಧಕರಿಗೆ ಸರ್ಕಾರ ನೀಡುವ 2014–15ನೇ ಸಾಲಿನ ಕಿತ್ತೂರು ರಾಣಿ ಚೆನ್ನಮ್ಮ ಪ್ರಶಸ್ತಿಯನ್ನು ರಾಜ್ಯ ಸರ್ಕಾರ ಘೋಷಿಸಿದೆ. ಮಾರ್ಚ್‌ 8ರಂದು ಕಂಠೀರವ ಒಳಾಂಗಣ ಕ್ರೀಡಾಂಗಣದಲ್ಲಿ ನಡೆಯಲಿರುವ ಅಂತರರಾಷ್ಟ್ರೀಯ ಮಹಿಳಾ ದಿನಾಚಾರಣೆಯಲ್ಲಿ  ಪ್ರಶಸ್ತಿ ಪ್ರದಾನ ಮಾಡಲಾಯಿತು.

ಮಹಿಳಾ ಅಭಿವೃದ್ಧಿ  ಸಂಸ್ಥೆ 
ಅಸ್ರ(AASRA)– ಬೆಂಗಳೂರು, ವರ್ಲ್ಡ್  ವಿಷನ್ ಇಂಡಿಯಾ–ವಿಜಯಪುರ, ಶ್ರೀ ಸತ್ಯ ಪ್ರೇಮ ಸಾಯಿ ಮಹಿಳಾ ಸಮಾಜ– ತುಮಕೂರು, 
ಜಾಗೃತ ಮಹಿಳಾ ಸಂಘ– ದಾವಣಗೆರೆ, 
ನವಜ್ಯೋತಿ ಇನ್‌ಸ್ಟಿಟ್ಯೂಟ್ ಫಾರ್ ಸೆಲ್ಫ್ ಹೆಲ್ಪ್ ಅಂಡ್ ರೂರಲ್ ಡೆವಲಪ್ ಮೆಂಟ್, ರಾಣಿಬೆನ್ನೂರು,  
ಚಿಕ್ಕಮಗಳೂರು ಜಿಲ್ಲಾ ಮಹಿಳಾ ಸಹಕಾರ ಬ್ಯಾಂಕ್.

ಮಹಿಳಾ ಅಭಿವೃದ್ಧಿ ವ್ಯಕ್ತಿ
ಅಕ್ಕಮಾರಮ್ಮ–   ಬೆಂಗಳೂರು ಗ್ರಾಮಾಂತರ,  
ಹಿಶಿಥ.ಜೆ–ಬೆಂಗಳೂರು ನಗರ, 
ರಾಜೀವಿ–ಉಡುಪಿ,  
ಕವಿತಾ ಗೋಪಾಲ್–ಚಿಕ್ಕಮಗಳೂರು, 
ಅಕ್ಕಮಹಾದೇವಿ ಚ.ಹಿರೇಮಠ –ವಿಜಯಪುರ, 
ಕಲಾವತಿ ಜಿ. ಎಸ್–ರಾಯಚೂರು,   
ಮಹಾದೇವಿ ಹುಲ್ಲೂರ–ವಿಜಯಪುರ, 
ಚಂದ್ರಮ್ಮ ಗೋಳಾ– ಕಲಬುರ್ಗಿ.

ಕಲಾ 
ಚೂಡಾಮಣಿ ರಾಮಚಂದ್ರ–ಸಾಗರ ಶಿವಮೊಗ್ಗ,  
ಪೂರ್ಣಿಮಾ ಯತೀಶ್ ರೈ–  ದಕ್ಷಿಣ ಕನ್ನಡ, 
ನಾಗರತ್ನ ಬಿ. ಎಚ್– ಮೈಸೂರು,  
ಸುಶೀಲ–ಬೆಂಗಳೂರು ನಗರ, 
ಸವಿತಾ ಚಿರುಕುನ್ನಯ್ಯ–ಮಂಡ್ಯ.

ಸಾಹಿತ್ಯ 
ಗೀತಾ ನಾಗಭೂಷಣ–ಕಲಬುರ್ಗಿ,  
ಪ್ರಭಾ ನಾರಾಯಣಗೌಡ– ಚಿಕ್ಕಬಳ್ಳಾಪುರ, 
ಮಂಜುಕನ್ನಿಕಾ–  ಕೋಲಾರ.

ಕ್ರೀಡಾ 
ಪ್ರೇಮಾ ಆರ್.ಹುಚ್ಚಣ್ಣನವರ್–ಗದಗ, 
ಮೈತ್ರಾ ಉದಯ ಬನ್ನಿಕೊಪ್ಪ– ಧಾರವಾಡ.
 
ಶಿಕ್ಷಣ ಕ್ಷೇತ್ರ 
ರಾಜಶ್ರೀ ನಾಗರಾಜ – ಬೆಂಗಳೂರು ನಗರ.

ನೋಡಿ
 1.ಕರ್ನಾಟಕ ರಾಜ್ಯ ಪ್ರಶಸ್ತಿಗಳು
 2.2014ನೇ ಸಾಲಿನ ಪಂಪ ಪ್ರಶಸ್ತಿ
 3.ರನ್ನ ಹಳಗನ್ನಡ-ಪ್ರಶಸ್ತಿ-2014

ಉಲ್ಲೇಖ
ಪ್ರಜಾವಾಣಿ -೯-೩-೨೦೧೬ ಪುಟ 3B (ಆನ್ಲೈನ್ ಇಲ್ಲ)

ಉಲ್ಲೇಖಗಳು 

ಪ್ರಶಸ್ತಿಗಳು
ರಾಜ್ಯ ಪ್ರಶಸ್ತಿಗಳು
ಕರ್ನಾಟಕ
ಸಾಹಿತ್ಯ
ಸಮಾಜ
.
ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ಭೃಂಗರಾಜ

ಕನ್ನಡದಲ್ಲಿ ಗರುಗ, ಗರುಗದ ಸೊಪ್ಪು, ಕಾಡಿಗ್ಗರುಗ ಎಂದು ಕರೆಯಲ್ಪಡುವ ಭೃಂಗರಾಜ ಎಲ್ಲೆಡೆ ಕಳೆಯಂತೆ ಬೆಳೆಯುವ ಸಸ್ಯ. ಕೂದಲಿಗೆ ಬಣ್ಣ ಕೊಡುವ ಮತ್ತು ತಲೆಗೂದಲನ್ನು ಸೊಂಪಾಗಿ ಬೆಳೆಸುವ ಗುಣವುಳ್ಳವಾದ್ದರಿಂದ ಸಂಸ್ಕೃತದಲ್ಲಿ ಕೇಶರಂಜನ, ಕೇಶರಾಜ ಎಂಬ ಹೆಸರೂ ಇದೆ. ಅರ್ಧ ತಲೆನೋವಿಗೆ ಉತ್ತಮ ಔಷಧಿಯಾಗಿರುವುದರಿಂದ ಸೂರ್ಯಾವರ್ತ ಎಂಬ ಹೆಸರೂ ಇದೆ. ಭೃಂಗರಾಜ ತನ್ನಲ್ಲಿರುವ ಅಮೂಲ್ಯ ಗುಣಗಳಿಂದಾಗಿ ಪ್ರಾಚೀನ ಕಾಲದಿಂದಲೂ ಸೌಂದರ್ಯವರ್ಧಕ ಗಿಡಮೂಲಿಕೆಯಾಗಿ ಬಳಸಲ್ಪಡುತ್ತಿತ್ತೆಂದು ಶೌನಕೇಯ, ಅಥರ್ವ ಮತ್ತು ಕೌಶಿಕ ಸೂತ್ರಗಳಲ್ಲಿ ಉಲ್ಲೇಖ ದೊರೆಯುತ್ತದೆ. ಅಷ್ಟಾಂಗ ಹೃದಯದಲ್ಲಿ ವಾಗ್ಭಟ ಭೃಂಗರಾಜವನ್ನು ದಿನನಿತ್ಯ ಸೇವನೆ ಮಾಡವುದರಿಂದ ರಸಾಯನ (ಬಲದಾಯಕ ಔಷಧಿ)ವಾಗಿ ಕಾರ್ಯ ಮಾಡುತ್ತದೆಂದು ತಿಳಿಸಿದ್ದಾನೆ. ರಾಜನಿಘಂಟುವಿನಲ್ಲಿ ಕೃಷ್ಣವರ್ಣ (ನೀಲಿ) ಭೃಂಗರಾಜ ಉತ್ತಮ ಔಷಧೀಯ ಗುಣಗಳನ್ನು ಹೊಂದಿದೆಯೆಂದು ವಿವರಿಸಲಾಗಿದೆ. ಕಹಿರಸ ಹೊಂದಿದ್ದು ಚರ್ಮಕ್ಕೆ ಹಿತಕರವಾಗಿದೆ. 
ಇದರ ಎಲೆಗಳನ್ನು ಸಂಕಷ್ಟಹರ ಚತುರ್ಥಿ ವ್ರತದಲ್ಲಿ ಗಣಪತಿಗೆ, ನಿತ್ಯ ಸೋಮವಾರ ವ್ರತದಲ್ಲಿ ಶಿವ ಮತ್ತು ಗೌರಿಗೆ, ಶ್ರೀ ನರಸಿಂಹ ಜಯಂತಿ ವ್ರತದಲ್ಲಿ ವಿಷ್ಣುವಿಗೆ ಮತ್ತು ಶ್ರೀ ಉಮಾ-ಮಹೇಶ್ವರರಿಗೆ ಪೂಜಿಸುತ್ತಾರೆ.

ಸಸ್ಯವರ್ಣನೆ
ಎಕ್ ಲಿಪ್ಟ ಆಲ್ಬ ಎಂದು ವೈಜ್ಞಾನಿಕವಾಗಿ ಕರೆಯಲ್ಪಡುವ ಭೃಂಗರಾಜ ಕಾಂಪೋಸಿಟೆ ಕುಟುಂಬಕ್ಕೆ ಸೇರಿದೆ. ಇದು ಎರಡು ಅಡಿ ಬೆಳೆಯುವ ಪುಟ್ಟ ಏಕವಾರ್ಷಿಕ ಸಸ್ಯ. ಕಾಂಡವು ತುಂಬಾ ಮೃದುವಾಗಿದ್ದು. ಆಚೆ ಈಚೆ ಕವಲುಗಳು ಆಕ್ರಮಿಸಿ ನೆಲದ ಮೇಲೆ ತೆವಳಿ ಬೆಳೆಯುತ್ತದೆ. ಹೂವು ಬಿಳಿಯದಾಗಿದ್ದು ಚಿಕ್ಕದಾಗಿರುತ್ತದೆ. ಒಣಗಿದಾಗ ಅದರೊಳಗಿರುವ ಕಪ್ಪು ಬಣ್ಣದ ಬೀಜಗಳು ಹೊರಗೆ ಬರುತ್ತವೆ.

ಮಣ್ಣು
ಎಲ್ಲಾ ತರಹದ ಮಣ್ಣಿನಲ್ಲೂ ಬೆಳೆಯಬಹುದಾದಂತಹ ಗಡುತರ ಸಸ್ಯ. ಸ್ವಾಭಾವಿಕವಾಗಿ ಈ ಗಿಡವು ಭತ್ತದ ಗದ್ದೆಗಳಲ್ಲಿ ಮತ್ತು ನೀರು ಹರಿದು ಹೋಗುವ ಪ್ರದೇಶದಲ್ಲಿ ಹುಲುಸಾಗಿ ಬೆಳೆಯುತ್ತದೆ. ಫಲವತ್ತಾದ ಕೆಂಪುಗೋಡು ಮಣ್ಣಿನಲ್ಲಿ ಈ ಬೆಳೆ ಸಮೃದ್ಧವಾಗಿ ಬೆಳೆಯುತ್ತದೆ.

ಹವಾಗುಣ
ಇದು ಉಷ್ಣಶೀತ ಮತ್ತು ಸಮಶೀತೋಷ್ಣ ವಲಯಗಳಲ್ಲಿ ಉತ್ತಮವಾಗಿ ಬೆಳೆಯಬಲ್ಲದು. ಉಷ್ಣಾಂಶ ೨೫-೩೦ ಡಿಗ್ರಿ ಸೆ. ಹಾಗೂ ಕಡಿಮೆ ತೇವಾಂಶ ಇರುವ ಪ್ರದೇಶವು ಈ ಬೆಳೆಗೆ ಒಳ್ಳೆಯದು.

ವಿಧಗಳು
ಪುಷ್ಪಗಳ ಬಣ್ಣಗಳಿಗನುಗುಣವಾಗಿ ಬಿಳಿ, ನೀಲಿ, ಹಳದಿ ಬಣ್ಣದ ಮೂರು ವಿಧಗಳಿವೆ. ಕೇರಳದಲ್ಲಿ ವೈದ್ಯರು ಹೆಚ್ಚಾಗಿ ಹಳದಿಬಣ್ಣದ ಬೃಂಗರಾಜವನ್ನು ಔಷಧಿಯಲ್ಲಿ ಉಪಯೋಗಿಸುತ್ತಾರೆ. ನೀಲಿಬಣ್ಣದ ಭೃಂಗರಾಜ ಪಶ್ಚಿಮ ಬಂಗಾಳದಲ್ಲಿ ಭೀಮರಾಜ ಎಂಬ ಹೆಸರಿನಲ್ಲಿ ಪ್ರಸಿದ್ಧವಿದೆ.

ಉಪಯುಕ್ತ ಭಾಗ
ಪಂಚಂಗಗಳು ಅಂದರೆ ಬೇರು, ಕಾಂಡ, ಎಲೆ, ಹೂ, ಬೀಜ ಎಲ್ಲವೂ ಔಷಧೀಯ ಗುಣ ಹೊಂದಿವೆ.

ಔಷಧೀಯ ಗುಣಗಳು
ಅಜೀರ್ಣದಿಂದಾಗಿ ಹೊಟ್ಟೆಯುಬ್ಬರ ಉಂಟಾಗಿದ್ದರೆ ಭೃಂಗರಾಜವನ್ನು ಸಣ್ಣಗೆ ಹೆಚ್ಚಿಕೊಂಡು ಸ್ವಲ್ಪ ಎಣ್ಣೆಯಲ್ಲಿ ಹುರಿದು ಮೊಸರಿನಲ್ಲಿ ಜೀರಿಗೆ ಪುಡಿಯೊಂದಿಗೆ ಬೆರೆಸಿ ತಿನ್ನಬೇಕು.
ಚರ್ಮರೋಗಗಳಲ್ಲಿ ಭೃಂಗರಾಜದ ಬೇರನ್ನು ಕುಟ್ಟಿ ಪುಡಿ ಪುಡಿ ಮಾಡಿ ನೀರಿನಲ್ಲಿ ಬೆರೆಸಿ ಲೇಪಿಸಬೆಕು.
ತಲೆನೋವಿನಿಂದ ಬಳಲುವವರು ಭೃಂಗರಾಜದ ರಸವನ್ನು ಎಳ್ಳೆಣ್ಣೆಯೊಂದಿಗೆ ಬೆರೆಸಿ ಹಣೆಗೆ ಲೇಪಿಸಿಕೊಳ್ಳಬೇಕು.
ಎಲ್ಲ ದೇಶೀಯ ಯಕೃತ್ತಿನ ಟಾನಿಕ್ಗಳು ಈ ಸಸ್ಯದ ಅಂಶ ಹೊಂದಿರುತ್ತದೆ.
ಕೂದಲುದುರುವಿಕೆ : ತಲೆಗೂದಲು ಉದುರುತ್ತಿದ್ದಲ್ಲಿ ಮತ್ತು ಚಿಕ್ಕವಯಸ್ಸಿನಲ್ಲಿಯೇ ಕೂದಲು ಬೆಳ್ಳಗಾಗಲು ಆರಂಭವಾಗಿದ್ದಲ್ಲಿ ಭೃಂಗರಾಜದಿಂದ ತಯಾರಿಸಿದ ತೈಲವನ್ನು ಪ್ರತಿದಿನ ತಲೆಗೆ ಹಚ್ಚಿಕೊಂಡಲ್ಲಿ ಕೂದಲುದುರುವುದು ನಿಲ್ಲುವುದಲ್ಲದೇ ಸೊಂಪಾಗಿ ಆರೋಗ್ಯಪೂರ್ಣವಾಗಿ ಬೆಳೆಯುತ್ತದೆ.

ಉಲ್ಲೇಖ

ಔಷಧೀಯ ಸಸ್ಯಗಳು
ಶ್ರೀಬ್ರಹ್ಮಚೈತನ್ಯ ಮಹಾರಾಜರ ಚರಿತ್ರ(ಪುಸ್ತಕ)

ಶ್ರೀಬ್ರಹ್ಮಚೈತನ್ಯ ಮಹಾರಾಜರ ಚರಿತ್ರ ಪುಸ್ತಕವನ್ನು ಕರ್ಪೂರ ರಾಮಚಂದ್ರ ತ್ರ್ಯಂಬಕ ಅವರು 1926ರಲ್ಲಿ ರಚಿಸಿದರು. ಇದನ್ನು ರಾಮಚಂದ್ರ ತ್ರ್ಯಂಬಕ ಕರ್ಪೂರ ಪ್ರಕಟಿಸಿದೆ .

ಉಲ್ಲೇಖಗಳು 
  

  
  ಭೂಗೋಳ ಶಾಸ್ತ್ರ 
  
  
  ಇತಿಹಾಸ 
  
  
  
  
  
  ಪುಸ್ತಕಗಳು
ಕಾಶ್ಮೀರ ಕಣಿವೆಗಳು

ಕಾಶ್ಮೀರ ಕಣಿವೆಯಲ್ಲಿ ಜಮ್ಮು ಮತ್ತು ಕಾಶ್ಮೀರ ಭಾರತದ ರಾಜ್ಯ ಕರಕೋರಮ್ ಹಾಗೂ ಪೀರ್ ಪಂಜಾಲ್ ಶ್ರೇಣಿಯ ನಡುವಿನ ಪ್ರದೇಶದಲ್ಲಿರುವ ಕಣಿವೆಯಾಗಿದೆ. ಝೀಲಂ ನದಿಯಿಂದ ರೂಪುಗೊಂಡಿದೆ ಸುಮಾರು ೧೩೫ ಕಿಮೀ ಉದ್ದ ಹಾಗೂ ೩೨ ಕಿಮೀ ಅಗಲವಿದ್ದು. 
ಕಾಶ್ಮೀರ ಕಣಿವೆಯಲ್ಲಿ ಸಹ ಜಮ್ಮು ಮತ್ತು ಕಾಶ್ಮೀರ ರಾಜ್ಯದ ಮೂರು ಆಡಳಿತಾತ್ಮಕ ವಿಭಾಗಗಳು ಅಥವಾ ಪ್ರದೇಶಗಳಲ್ಲಿ ಒಂದಾದ ಹೆಸರು. ಕಾಶ್ಮೀರ ಕಣಿವೆಯಲ್ಲಿ ವಿಭಾಗ ದಕ್ಷಿಣ ಮತ್ತು ಲಡಾಖ್ ಪೂರ್ವದಲ್ಲಿ ಜಮ್ಮು ವಿಭಾಗ ಗಡಿ ನಿಯಂತ್ರಣ ರೇಖೆಯನ್ನು ಅದರ ಉತ್ತರ ಮತ್ತು ಪಶ್ಚಿಮ ಗಡಿ ರೂಪಿಸುತ್ತದೆ. ಅನಂತ್ನಾಗ್, ಬಾರಾಮುಲ್ಲಾ, ಅನಂತನಾಗ್, ಬಂಡಿಪೂರ, ಗಂಡರ್‍ಬಾಲ್, ಪುಲ್ವಾಮ, ಸೋಫಿಯನ್ ಮತ್ತು ಶ್ರೀನಗರ ಕೆಳಗಿನ ಜಿಲ್ಲೆಗಳ ಒಳಗೊಂಡಿದೆ.

ಹವಾಮಾನ

ಬೇಸಿಗೆ ಸಾಮಾನ್ಯವಾಗಿ ಸೌಮ್ಯ ಮತ್ತು ಸಾಕಷ್ಟು ಶುಷ್ಕವಾಗಿರುತ್ತದೆ, ಆದರೆ ಸಾಪೇಕ್ಷ ಆರ್ದ್ರತೆ ಸಾಮಾನ್ಯವಾಗಿ ಹೆಚ್ಚು ರಾತ್ರಿಗಳಿಗೆ ಅದ್ಭುತ. ಮಳೆ ವರ್ಷ ಪೂರ್ತಿ ಕೂಡಿಕೆ ಮತ್ತು ಯಾವುದೇ ತಿಂಗಳು ವಿಶೇಷವಾಗಿ ಶುಷ್ಕವಾಗಿರುತ್ತದೆ. ಬಿಸಿಯಾದ ತಿಂಗಳು ಜುಲೈ (ಕನಿಷ್ಠ ತಾಪಮಾನ ಸುಮಾರು ೬ ° C ಅರ್ಥ ಗರಿಷ್ಠ ತಾಪಮಾನ ೩೨ ° ಸಿ ಅರ್ಥ) ಮತ್ತು ಅತಿ ತಣ್ಣಗಿನ ಡಿಸೆಂಬರ್-ಜನವರಿ (ಕನಿಷ್ಠ ತಾಪಮಾನ ಅರ್ಥ -೧೫ ° ಸಿ, ಗರಿಷ್ಠ ತಾಪಮಾನ 0 ° ಸಿ ಅರ್ಥ).

ಭಾರತದ ಇತರ ಸರಳ ಭಾಗಗಳು ಹೋಲಿಸಿದರೆ, ಕಾಶ್ಮೀರ ಕಣಿವೆ ಹೆಚ್ಚಿನ ಸುಧಾರಣೆಗೆ ಹವಾಮಾನವನ್ನು ಹೊಂದಿದೆ ಆದರೆ ವಾತವರಣ ಅನಿರೀಕ್ಷಿತ ಇವೆ. ರೆಕಾರ್ಡ್ ಹೆಚ್ಚಿನ ತಾಪಮಾನ  ೩೩° ಆಗಿದ್ದು ರೆಕಾರ್ಡ್ ಕಡಿಮೆ -೧೮ ° ಸಿ. ೫ ಜನವರಿ ೨೦೧೨ ರಂದು ೬, ಕಡಿಮೆ ಹಿಮ ವರ್ಷಗಳ ನಂತರ, ಭಾರಿ ಹಿಮ ಮತ್ತು ಕಡಿಮೆ ತಾಪಮಾನದಲ್ಲಿ (ಚಳಿಗಾಲದಲ್ಲಿ ಬಿರುಗಾಳಿ) ಒಂದು ತರಂಗ ಹಿಮ ಮತ್ತು ದಪ್ಪ ಪದರ ಒಳಗೊಂಡ ಕಣಿವೆಯ ಗಾಬರಿ.

ಕಾಶ್ಮೀರ ಕಣಿವೆಯಲ್ಲಿ ಸಾಪೇಕ್ಷ ಆರ್ದ್ರತೆ ಹೆಚ್ಚಳ ಮತ್ತು ಕಳೆದ ಕೆಲವು ವರ್ಷಗಳಲ್ಲಿ ವಾರ್ಷಿಕ ಮಳೆಯ ಕಂಡಿದೆ. ಈ ಕಾರಣ ನೀವು ಸಹ ವಿಸ್ತರಿಸುವ ಉದ್ಯಾನವನಗಳು ಮತ್ತು ಹಸಿರು ಕವರ್ ವಾಣಿಜ್ಯ ಅರಣ್ಯಕರಣ ಯೋಜನೆಗಳ ಸಾಧ್ಯತೆ ಹೆಚ್ಚು.
ರಾಜತರಂಗಿಣಿ ಪೀಠಿಕೆಯ, ಕುಲಾನ್ನ ಅಥವಾ ಕಲ್ಹಣ ಕಣಿವೆಯ ಹವಾಮಾನ ಬಗ್ಗೆ ಹೇಳುತ್ತಾರೆ:

ಜನಸಂಖ್ಯಾಶಾಸ್ತ್ರ

ಕಾಶ್ಮೀರ ಕಣಿವೆಯ ಪ್ರಮುಖ ಜನಾಂಗೀಯ ಗುಂಪು ಕಾಶ್ಮೀರಿಗಳು ಮತ್ತು ಅವರು ಕಾಶ್ಮೀರಿ ಭಾಷೆಯನ್ನು ಮಾತನಾಡುತ್ತಾರೆ. ಸಣ್ಣ ಜನಾಂಗೀಯ-ಭಾಷೆಯ ಗುಂಪುಗಳ ಗುಜ್ಜರ್ ಮತ್ತು ಹೆಚ್ಚಾಗಿ ಕಣಿವೆಯ ಪರ್ವತ ಶ್ರೇಣಿಗಳು ಉದ್ದಕ್ಕೂ ಬಕರ್‍ವಾಲ್ಸ್ ವಾಸಿಸುತ್ತಾರೆ.ಕಣಿವೆಯ ಮುಸ್ಲಿಮರಿದ್ದಾರೆ  ಮತ್ತು ಇಸ್ಲಾಂ ಧರ್ಮ , ಬೌದ್ಧರು ಮತ್ತು ಇತರರೊಂದಿಗೆ ಜನಸಂಖ್ಯೆಯ ೯೭% ಪಾಲಿಸುತ್ತಾರೆ. ಕಾಶ್ಮೀರ ಕಣಿವೆಯಲ್ಲಿ ಹತ್ತು ಜಿಲ್ಲೆಗಳಲ್ಲಿ (ಕಾಶ್ಮೀರ ವಿಭಾಗ ಜಮ್ಮು ಮತ್ತು ಕಾಶ್ಮೀರ ರಾಜ್ಯದ ) ೨೦೧೧ ರ ಜನಗಣತಿಯ ಪ್ರಕಾರ ೬,೯0೭.೬೨೩ ಜನಸಂಖ್ಯೆಯನ್ನು ಹೊಂದಿತ್ತು.
ಕಣಿವೆಯಲ್ಲಿ ಪ್ರಧಾನ ಮಾತನಾಡುವ ಭಾಷೆಗಳಲ್ಲಿ ಉರ್ದು ಅಧಿಕೃತ ಭಾಷೆ ಜೊತೆಗೆ, ಕಾಶ್ಮೀರಿ ಮತ್ತು ಉರ್ದು. ಇವುಗಳಲ್ಲಿ ಹಲವಾರು ಭಾಷಿಕರು ಎರಡನೇ ಭಾಷೆಯಾಗಿ ಇಂಗ್ಲೀಷ್ ಗೊತ್ತು.

ಗಿರಿಧಾಮಗಳು
  ಅರು
  ಪಹಲ್ಗಾಮ್ 
  ಸನ್‍ಮಗ್ರ್  
  ಶ್ರೀನಗರ 
  ಗುಲ್ಮಾರ್ಗ್ 
  ಹರ್ಬಲ್ 
  ಉಸ್‍ಮಗ್ರ‍್

ಪ್ರವಾಸೋದ್ಯಮ

ಕಾಶ್ಮೀರ ಕಣಿವೆ ದೇಶೀಯ ಮತ್ತು ವಿದೇಶಿ ಪ್ರವಾಸಿಗರಿಗೆ ಒಂದು ಜನಪ್ರಿಯ ಪ್ರವಾಸಿ ತಾಣವಾಗಿದೆ. ಕಣಿವೆಯಲ್ಲಿರುವ ಜನಪ್ರಿಯ ಪ್ರವಾಸೀ ಸ್ಥಳಗಳ ಪೈಕಿ ಜನಪ್ರಿಯ ದೋಣಿಮನೆಗಳಿಗೆ ಹೊಂದಿರುವ ಒಂದು ಸ್ಕೀ ರೆಸಾರ್ಟ್ ಹೊಂದಿರುವ ಗುಲ್ಮಾರ್ಗ್, ದಾಲ್ ಸರೋವರ, ಪಹಲ್ಗಾಮ್ ಮತ್ತು ಪ್ರಮುಖ ಹಿಂದೂ ದೇವಾಲಯ ಅಮರನಾಥ ದೇವಸ್ಥಾನ
ಕಾಶ್ಮೀರ ಕಣಿವೆಯಲ್ಲಿ ಪ್ರವಾಸೋದ್ಯಮ ಇತ್ತೀಚಿನ ವರ್ಷಗಳಲ್ಲಿ ಮರಳಿತು ಮತ್ತು ೨೦೦೯ ರಲ್ಲಿ, ಭಾರತದ ಉನ್ನತ ಪ್ರವಾಸಿ ತಾಣ ಒಂದಾಯಿತು. ಗುಲ್ಮಾರ್ಗ್ ಭಾರತದಲ್ಲಿನ ಅತ್ಯಂತ ಜನಪ್ರಿಯ ಸ್ಕೀ ರೆಸಾರ್ಟ್ ತಾಣಗಳಲ್ಲಿ ಒಂದಾಗಿದೆ, ವಿಶ್ವದ ಅತಿ ದೊಡ್ಡ ಹಸಿರು ನೆಲೆಯಾಗಿದೆ ಗಾಲ್ಫ್.  ಆದಾಗ್ಯೂ ರಾಜ್ಯದಲ್ಲಿನ ಇಳಿಮುಖವಾದ ಹಿಂಸಾಚಾರ ರಾಜ್ಯಗಳು ಆರ್ಥಿಕ ನಿರ್ದಿಷ್ಟವಾಗಿ ಪ್ರವಾಸೋದ್ಯಮಕ್ಕೆ ಉತ್ತೇಜನ ನೀಡಿದೆ

ನೋಡಿ
 ಕಾಶ್ಮೀರ 
 ಕಾಶ್ಮೀರ ಶೈವ ಪಂಥ 
 ಕಾಶ್ಮೀರದ ಬಿಕ್ಕಟ್ಟು 
 ಕಾಶ್ಮೀರದ ಸಂಸ್ಕೃತಿ 
 ಕಾಶ್ಮೀರ ಕಣಿವೆಗಳು 
 ಕಾಶ್ಮೀರಿ 
 ಕಾಶ್ಮೀರಿ ಹಿಂದೂಗಳ ಜನಾಂಗೀಯ ಉಚ್ಛಾಟನೆ
ಜಮ್ಮು ಮತ್ತು ಕಾಶ್ಮೀರ

ಉಲ್ಲೇಖ
???
ಜಮ್ಮು ಮತ್ತು ಕಾಶ್ಮೀರ
ರಾಣಿ ಕಿ ವಾವ್

ರಾಣಿ ಕಿ ವಾವ್ ಭಾರತದ ಗುಜರಾತ್ ನ ಪಟಾನ್ ಪಟ್ಟಣದಲ್ಲಿರುವ ಒಂದು ಸಂಕೀರ್ಣ ನಿರ್ಮಿಸಿದ ಮೆಟ್ಟಿಲುಬಾವಿಯ ಆಗಿದೆ. ಇದು ಸರಸ್ವತಿ ನದಿ ದಡದ ಮೇಲೆ ಇದೆ. ರಾಣಿ ಕಿ ವಾವ್ ಒಂದು ೧೧ ನೇ ಶತಮಾನದ ರಾಜನಿಗೆ ನೆನಪಿನ ಸ್ಮಾರಕವಾಗಿ ನಿರ್ಮಿಸಲಾಯಿತು. ೨೨ ಯುನೆಸ್ಕೋ ವಿಶ್ವ ಪರಂಪರೆಯ ತಾಣಗಳ ಪಟ್ಟಿಯಲ್ಲಿ ಜೂನ್ ೨೦೧೪ ಸೇರಿಸಲಾಯಿತು ಮೂರನೇ ನಿರ್ಮಿಸಲಾಗಿದೆ ಎಂದು ಮೆಟ್ಟಿಲುಬಾವಿಯ, ಒಂದು ನೆಲದಡಿಯ ಜಲ ಸಂಪನ್ಮೂಲ ಮತ್ತು ಶೇಖರಣಾ ವ್ಯವಸ್ಥೆ. ರಾಣಿ ಕಿ ವಾವ್ ತಲೆಕೆಳಗಾದ ದೇವಸ್ಥಾನ ಮತ್ತು ಮೆಟ್ಟಿಲುಗಳ ಏಳು ಹಂತದಲ್ಲಿ ಸಂಕೀರ್ಣ ಮಾರು-ಗುರ್ಜರಾ ವಾಸ್ತುಶಿಲ್ಪ ಶೈಲಿಯಲ್ಲಿ ನಿರ್ಮಿಸಲಾಯಿತು ೫೦೦ ತತ್ವ ಶಿಲ್ಪಗಳು ಹೊಂದಿರುತ್ತದೆ.  ಪ್ರಖ್ಯಾತ ತೆಲುಗು ಸ್ಟಾರ್ ಮಹೇಶ್ ಬಾಬು ಚಿತ್ರ Dookudu ಒಂದು ದೊಡ್ಡಪ್ರಮಾಣದ ಪ್ರಚಂಡ ಈ ಸ್ಥಳ ಚಿತ್ರೀಕರಿಸಿದಾರೆ.

ಇತಿಹಾಸ

ರಾಣಿ ಕಿ ವಾವ್, ಅಥವಾ ರ್ಯಾನ್-ಕಿ ವಾವ್ (ಕ್ವೀನ್ಸ್ ವೆಲ್) ಸೋಲಂಕಿ ಸಾಮ್ರಾಜ್ಯದ ಆಡಳಿತದ ಅವಧಿಯಲ್ಲಿ ನಿರ್ಮಿಸಲಾಗಿತ್ತು.
ಸಾಮಾನ್ಯವಾಗಿ ಅದು ತನ್ನ ಒಂಟಿಯಾದ ರಾಣಿ ಉದಯಮತಿ ಮೂಲಕ ಭೀಮದೇವನಿಂದ ನಾನು (೧೦೬೩ ಕ್ರಿ.ಶ. ೧೦೨೨), ಮುಲರಾಜ ಮಗನಾದ ಅನ್‍ಣಾರ ಪಠಾಣ್ ಬಗ್ಗೆ ೧೦೫೦ ಕ್ರಿ.ಶ.  ಯ ಸೋಲಂಕಿ ಸಾಮ್ರಾಜ್ಯದ ಸಂಸ್ಥಾಪಕ ನೆನಪಿಗಾಗಿ ನಿರ್ಮಿಸಲಾಯಿತು ಮತ್ತು ಬಹುಶಃ ಉದಯಮತಿ ಮತ್ತು ಕರಂದೆವ್ ಮುಗಿಸಿದ ಊಹಿಸಲಾಗಿದೆ ಅವನ ಸಾವಿನ ನಂತರ. ಸ್ಮಾರಕ ನಿರ್ಮಿಸಲು ಯದಯಮತಿ ಉಲ್ಲೇಖವು ೧೩೦೨ ಕ್ರಿ.ಶ. ರಲ್ಲಿ ಜೈನ ಸನ್ಯಾಸಿ ಮೆರುಂಗ ಸೂರಿ ಸಂಯೋಜಿಸಿದ ಪ್ರಬಂಧ ಚಿಂತಾಮಣಿ ಆಗಿದೆ.
ಮೆಟ್ಟಿಲುಬಾವಿಯ ನಂತರ ಹತ್ತಿರದ ಸರಸ್ವತಿ ನದಿ ಪ್ರವಾಹಕ್ಕೆ ಮತ್ತು ೧೯೮೦ ರವರೆಗೆ ಮೇಲೆ ಹೂಳು ತುಂಬಿಕೊಂಡಂತೆ ಮಾಡಲಾಯಿತು. ಇದು ಭಾರತದ ಪುರಾತತ್ವ ಇಲಾಖೆ ಉತ್ಖನನ ಮಾಡಿದಾಗ, ಕೆತ್ತನೆಗಳು ಮೂಲರೂಪ ಸ್ಥಿತಿಯಲ್ಲಿ ಕಂಡುಬಂದಿಲ್ಲ

ವಾಸ್ತುಶಿಲ್ಪ

ಸುಮಾರು ೬೪ ಮಿ ದೀರ್ಘ ಈ ಭವ್ಯವಾದ ಪೂರ್ವ ದಿಕ್ಕಿನ ಹಂತದ ಕ್ರಮಗಳು, ೨೦ಮಿ ವಿಶಾಲ ಮತ್ತು ೨೭ ಮಿ ಆಳವಾದ.  ಮಂಟಪಗಳು ಕಂಬಗಳ ನಿಯಮಿತ ಮೆಟ್ಟಿಲುಗಳ ಕಾರಿಡಾರ್ ವಿಭಾಗದ ಒಂದು ಅನನ್ಯ ಲಕ್ಷಣವಾಗಿದೆ. ಇದು ದೊಡ್ಡ ಒಂದು ಬಗೆಯ ವ್ಯವಸ್ಥೆಗಳಲ್ಲಿ ಅತ್ಯಂತ ರುಚಿಕರವಾದ ರಚನೆಗಳು ಆಗಿತ್ತು. ಇದು ಹೂಳು ತುಂಬಿಕೊಂಡಂತೆ ಆಯಿತು ಮತ್ತು ಅದರ ಹೆಚ್ಚು ಗೋಚರಿಸುವುದಿಲ್ಲ ಹಾಗೂ ವೃತ್ತಾಕಾರದ ಭಾಗದಲ್ಲಿ ಕೆತ್ತನೆಯ ಫಲಕಗಳು ಕೆಲವು ಸಾಲುಗಳನ್ನು ಹೊರತುಪಡಿಸಿ, ಈಗ. ಅದರ ಅವಶೇಷಗಳು ನಡುವೆ ಒಂದು ಕಂಬ ಇನ್ನೂ ವಿನ್ಯಾಸ ಈ ಕಾಲದ ಒಂದು ಅತ್ಯುತ್ತಮ ಉದಾಹರಣೆ ನಿಂತಿದೆ. ಗೋಡೆಯ ಇಟ್ಟಿಗೆಯ ಹಬ್ಬಿದ್ದ ಮತ್ತು ಕಲ್ಲಿನ ಎದುರಿಸಿದರು ಕಾಣಿಸಿಕೊಳ್ಳುವ ಮಾತ್ರ ಪಶ್ಚಿಮ ಹಾಗೂ ಒಂದು ಭಾಗ ಇದು ಚಾಲ್ತಿಯಲ್ಲಿದೆ. ಚೆನ್ನಾಗಿ ಶಾಫ್ಟ್ ವಿವಿಧ ಗ್ಯಾಲರಿಗಳಲ್ಲಿ ಸರಿಯಾದ ಬೆಂಬಲ ಈ ಗೋಡೆಯ ಯೋಜನೆಯ ಜೋಡಿಯಾಗಿ ಲಂಬ ಆವರಣ, ಗೆ. ಸೇರಿಸುವ ಶ್ರೇಣಿಗಳಾಗಿ ವ್ಯವಸ್ಥೆ ಇದೆ ಮತ್ತು ಸಮೃದ್ಧವಾಗಿ ಕೆತ್ತಲಾಗಿದೆ. ಈ ವಾವ್ ಸೂಕ್ಷ್ಮ ಮತ್ತು ಸೊಗಸಾದ ಕೆತ್ತನೆ ರೀತಿಯ ಅತ್ಯುತ್ತಮ ಮಾದರಿಗಳು ಒಂದಾಗಿದೆ. ತನ್ನ ಹೆಸರನ್ನು ಯೋಗ್ಯ, ರಾಣಿ-ಕಿ-ವಾವ್ ಈಗ ಭಾರತದ ಹೆಜ್ಜೆ ಬಾವಿಗಳು ನಡುವೆ ರಾಣಿ ಎಂದು ಪರಿಗಣಿಸಲಾಗಿದೆ.
ಚೆನ್ನಾಗಿ ಹಂತದ ಕೊನೆಯ ಹಂತದ ಕೆಳಗೆ ಒಂದು ಸಣ್ಣ ಗೇಟ್, ಸಿಧ್ಪುರ್ ಪಟ್ಟಣದ ಪಠಾಣ್ ಬಳಿ ಕಾರಣವಾಗುತ್ತದೆ ೩೦ ಕಿಲೋಮೀಟರ್ ಸುರಂಗ, ಪ್ರಸ್ತುತ ಕಲ್ಲುಗಳು ಮತ್ತು ಮಣ್ಣು ನಿರ್ಬಂಧಿಸಲಾಗಿದೆ) ಜೊತೆ ಸಹ ಇದೆ. ಇದು ಸೋಲಿನ ಕಾಲದಲ್ಲಿ ಚೆನ್ನಾಗಿ ಹಂತದ ನಿರ್ಮಿಸಿದ ರಾಜ, ಒಂದು ಪಾರು ಗೇಟ್ವೇ ಬಳಸಲಾಗುತ್ತಿತ್ತು.

ಬಾಹ್ಯ ಸಂಪರ್ಕಗಳು
 Rani Ki Vav – A picturesque stepwell
 Rani Ki Vav – Photos and information 
 Rani Ki Vav – Detail
 Stepwells in Gujarat – Photos and information
 3D Model
  Rani Ki Vav - Amazing Fusion

ವಿಶ್ವ ಪರಂಪರೆಯ ತಾಣಗಳು
ವಾಸ್ತು ಶಿಲ್ಪ
ಗುಜರಾತ್
ಭಾರತದ ಪ್ರವಾಸಿ ತಾಣಗಳು
ಅಜಿತ್ ಬಾಲಚಂದ್ರ ಅಗರ್ಕರ್

(ಡಿಸೆಂಬರ್ ೧೯೭೭ ೪ ಜನನ)ಇವರು ೨00 ಕ್ಕೂ ಹೆಚ್ಚು ಅಂತಾರಾಷ್ಟ್ರೀಯ ಪಂದ್ಯಗಳಲ್ಲಿ ಭಾರತವನ್ನು ಪ್ರತಿನಿಧಿಸಿದ್ದಾರೆ. ದೆಹಲಿ ಡೇರ್ಡೆವಿಲ್ಸ್ ಮತ್ತು ಐಪಿಎಲ್ನಲ್ಲಿ ಕೋಲ್ಕತಾ ನೈಟ್ ರೈಡರ್ಸ್ ತ‍ಂಡದಲ್ಲಿ ಆಡಿದರು ಮತ್ತು ೨0೧೩ ರಲ್ಲಿ ತನ್ನ ೪0 ನೇ ರಣಜಿ ಟ್ರೋಫಿ ಪ್ರಶಸ್ತಿ ಮುಂಬಯಿ ತ‍ಂಡದ ನಾಯಕತ್ವ‍ರಾಗಿದ್ದರು ತನ್ನ ಟೆಸ್ಟ್ ಹಾಗೂ ಏಕದಿನ ೧೯೯೮ ರಲ್ಲಿ ಪ್ರಥಮ ಪ್ರದರ್ಶನಗಳು ಮತ್ತು ೨೦೦೬ ರಲ್ಲಿ ಟಿ -೨0 ಚೊಚ್ಚಲ ಅವರು ಮೂರನೇ ಅತಿ ಹೆಚ್ಚು ವಿಕೆಟ್ ಪಡೆದ ಸಾಧನೆ ಮಾಡಿದ ಏಕದಿನದಲ್ಲಿ ಭಾರತ ಮತ್ತು ಭಾರತ ಫೈನಲ್ ತಲುಪಿ ಆದರೆ ಅಜಿತ್ ಅಗರ್ಕರ್ ವಿಶ್ವಕಪ್ ೨00೭ ಕ್ರಿಕೆಟ್ ವಿಶ್ವ ಕಪ್ನಲ್ಲಿ ಪಂದ್ಯಗಳಲ್ಲಿ ಹಾಗು ೨೦೦೩ ಕ್ರಿಕೆಟ್ ವಿಶ್ವಕಪ್ ೧೯೯೯ ರ ಕ್ರಿಕೆಟ್ ವಿಶ್ವ ಕಪ್ನಲ್ಲಿ, ಭಾರತ ಪ್ರತಿನಿಧಿಸಿದ್ದರು.

ವಯಕ್ತಿಕ ಮಾಹಿತಿ
 ಪೂರ್ಣ ಹೆಸರು: ಅಜಿತ್ ಬಾಲಚಂದ್ರ ಅಗರ್ಕರ್
 ಜನನ     :೪ ಡಿಸೆಂಬರ್ ೧೯೭೭ (ವಯಸ್ಸು ೩೮)ಬಾಂಬೆ, ಮಹಾರಾಷ್ಟ್ರ, ಭಾರತ
 ಬ್ಯಾಟಿಂಗ್ ಶೈಲಿ : ಬಲಗೈ ಬೌಲಿಂಗ್
 ಬೌಲಿಂಗ್ ಶೈಲಿ : ಬಲಗೈ ಮಧ್ಯಮ ವೇಗದ ಪಾತ್ರ ಬೌಲರ್

ಅಂತರರಾಷ್ಟ್ರೀಯ ಮಾಹಿತಿ
 ಟೆಸ್ಟ್ ಚೊಚ್ಚಲ     : ೭ ಅಕ್ಟೋಬರ್ ೧೯೯೮ ಜಿಂಬಾಂಬ್ವೆ ವಿರುದ್ಧ 
 ಕೊನೆಯ ಟೆಸ್ಟ್     :೧೩ ಜನವರಿ ೨೦೦೬ ಪಾಕಿಸ್ತಾನ ವಿರುದ್ಧ
 ಏಕದಿನ ಚೊಚ್ಚಲ    : ೧ ಏಪ್ರಿಲ್ ೧೯೯೮ ಆಸ್ಟ್ರೇಲಿಯಾ ವಿರುದ್ಧ 
 ಕೊನೆಯ ಏಕದಿನ    : ೫ ಸೆಪ್ಟೆಂಬರ್ ೨೦೦೭ ಇಂಗ್ಲೆಂಡ್ ವಿರುದ್ಧ
 ಟಿ-೨0 ಚೊಚ್ಚಲ     : ೧ ಡಿಸೆಂಬರ್ ೨೦೦೬ ದಕ್ಷಿಣ ಆಫ್ರಿಕಾ ವಿರುದ್ಧ
 ಕೊನೆಯ ಟಿ -20    : ೧೬ ಸೆಪ್ಟೆಂಬರ್ ೨೦೦೭ ವಿ ನ್ಯೂಜಿಲ್ಯಾಂಡ್

ಪ್ರಾದೇಶಿಕ ತಂಡದ ಮಾಹಿತಿ

ವೃತ್ತಿಜೀವನದ ಅಂಕಿಅಂಶಗಳು

ಉಲ್ಲೇಖಗಳು

ಆಟಗಾರ
ಕ್ರಿಕೆಟ್ ಆಟಗಾರ
ಆಶಿಶ್ ನೆಹ್ರಾ

ಆಶಿಶ್ ದಿವನ್‍ಸಿಂಗ್ಗ್ ನೆಹ್ರಾ  (೨೯ ಏಪ್ರಿಲ್ ೧೯೭೯ ಜನನ) ಭಾರತದ ಜನಪ್ರಿಯ ಕ್ರಿಕೆಟಿಗ ೧೯೯೯ ರಿಂದ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಭಾರತವನ್ನು ಪ್ರತಿನಿದ್ದಿಸಿದ್ದಾರೆ  ಇವರು ಎಡಗೈ ವೇಗದ ಬೌಲರ್ ಅವರು ವಿವಿಧ  ವೇಗ, ನಿಖರತೆ, ಮತ್ತು ಅಂತರ ಕಾರ್ಯತಂತ್ರದ ವ್ಯತ್ಯಾಸಗಳು, ಮತ್ತು ಚೆಂಡನ್ನು ಸ್ವಿಂಗ್ ಎರಡೂ ರೀತಿಯಲ್ಲಿ ಸಾಮರ್ಥ್ಯವನ್ನು ಹೂಂದ್ದಿದ್ದಾರೆ. ಇವರು ಎರಡು ಯಶಸ್ವಿ ವಿಶ್ವಕಪ್ ಪ್ರಚಾರ, ಎರಡು ಏಷ್ಯಾ ಕಪ್, ಮತ್ತು ಮೂರು ಚಾಂಪಿಯನ್ಸ್ ಟ್ರೋಫಿಗಳನ್ನು ಭಾರತವನ್ನು ಪ್ರತಿನಿಧಿಸಿದ್ದರು. ಅವರು ನಾಲ್ಕು ವಿವಿಧ ತಂಡಗಳು ಪ್ರತಿನಿಧಿಸಿದ್ದರು ಇದರಲ್ಲಿ ಐಪಿಎಲ್, ವಿಶೇಷ ಪರಿಣಾಮಕಾರಿಯಾಗಿ ಬಂದಿದೆ.

ಆರಂಭಿಕ ವೃತ್ತಿಜೀವನ
ನೆಹ್ರಾ ೧೯೯೭/೧೯೯೮ ಇಸವಿನಲ್ಲಿ, ಹುಟ್ಟೂರು ದೆಹಲಿಯಲ್ಲಿ ಪ್ರಥಮ-ದರ್ಜೆ ಕ್ರಿಕೆಟ್ ಆಡಲು ಪ್ರಾರಂಭಿಸಿದರು.

ಅಂತಾರಾಷ್ಟ್ರೀಯ ವೃತ್ತಿಜೀವನ
ನೆಹ್ರಾ ೧೯೯೯ ರಲ್ಲಿ ಕೊಲಂಬೊ ಶ್ರೀಲಂಕಾ ವಿರುದ್ಧದ ಟೆಸ್ಟ್ ಕ್ರಿಕೆಟ್ಗೆ ಪದಾರ್ಪಣೆ ಮಾಡಿದ್ದಾರೆ. ಹರಾರೆ, ಜಿಂಬಾವ್ವೆ ವಿರುದ್ಧ ತಮ್ಮ ಏಕದಿನ ಚೊಚ್ಚಲ ೨೦೦೧ ಟೆಸ್ಟ್ ಪಾದಾರ್ಪಣೆಯನ್ನು ಮಾಡಿದರು, ಅವರು ೨೩. ಆರು ತನ್ನ ಜೀವನಶ್ರೇಷ್ಠ ಏಕದಿನ ಅಂಕಿಅಂಶಗಳು ಕೊಂಡಿರುವ ವಿಶ್ವಕಪ್ ಇತರ ಪಂದ್ಯಗಳಲ್ಲಿ ಅವನ ಪ್ರದರ್ಶನ ಗಮನಾರ್ಹ ಇಂಗ್ಲೆಂಡ್ ವಿರುದ್ಧ ಇತ್ತು.

ಅಂತಾರಾಷ್ಟ್ರೀಯ ವೃತ್ತಿಜೀವನ

ಅಂತಾರಾಷ್ಟ್ರೀಯ ಪ್ರಶಸ್ತಿಗಳು

ಪಂದ್ಯ ಶ್ರೇಷ್ಠ ಪ್ರಶಸ್ತಿಗಳು

ಉಲ್ಲೇಖಗಳು

ಆಟಗಾರ
ಕ್ರಿಕೆಟ್ ಆಟಗಾರ
ಅತಿಮಧುರ

ಅತಿಮಧುರ ಒಂದು ಔಷಧೀಯ ಸಸ್ಯ. ಇದರ ಸಸ್ಯನಾಮ ಗ್ಲೈಸಿರೈಸಿಕ್ ಗ್ಲಾಬ್ರ (glycyrrhiza-glabra). ಜೇಷ್ಠಮಧು, ಯಷ್ಠಿಮಧುಕ (ಸಂಸ್ಕೃತ : यष्टी) ಎಂದೂ ಕರೆಯುತ್ತಾರೆ. ಇದಕ್ಕೆ ಮಧುರ ಕಪ್ಪು ಮತ್ತು ಗಂಟಲು ಕೆಟ್ಟಾಗ ಸಿಹಿಯುಕ್ತ ಮತ್ತು ತಂಪುಕಾರಕ ಗುಣಬರಲು ಅದರಲ್ಲಿರುವ ಗ್ಲೈಸಿರೈಸಿನ್ ಕಾರಣ. ಇದರ ಮೂಲ ಸ್ಥಾನ ಯುರೇಶ್ಯ. ಇದನ್ನು ಮುಖ್ಯವಾಗಿ ಸ್ಪೈನ್, ಇಟಲಿ, ಫ್ರಾನ್ಸ್, ರಷ್ಯಾ, ಸಿರಿಯಾ, ಇರಾನ್, ಇರಾಕ್, ಟರ್ಕಿ, ಉತ್ತರ ಆಫ್ರಿಕಾ ಮತ್ತು ಚೈನಾ ದೇಶಗಳಲ್ಲಿ ಬೆಳೆಯಲಾಗುತ್ತದೆ. ಭಾರತಕ್ಕೆ ಇದನ್ನು ಇರಾಕ್, ಪರ್ಶಿಯಾ ಮತ್ತು ಏಷಿಯಾದ ಇತರ ದೇಶಗಳಿಂದ ಆಮದು ಮಾಡಿಕೊಳ್ಳಲಾಗುತ್ತದೆ. ಶೀತಕರವಾದ ಹವಾಗುಣವಿರುವ ಹಿಮಾಲಯ ಮತ್ತು ದಕ್ಷಿಣ ಭಾರತದ ಬೆಟ್ಟ  ಪ್ರದೇಶಗಳಲ್ಲಿ ಶ್ರೀನಗರ, ಕಾಶ್ಮೀರ, ಉತ್ತರಾಖಂಡ, ಗುಜರಾತ್ ರಾಜ್ಯಗಳಲ್ಲಿ ಬೆಳೆಯಲಾಗುತ್ತದೆ.

ಸಸ್ಯವರ್ಣನೆ
ಸುಮಾರು ೬ ಅಡಿ ಎತ್ತರ ಬೆಳೆಯುವ ಗಡುತರ ಪೊದರು. ಹೂಗಳು ಸುವಾಸನೆ ಹೊಂದಿದ್ದು, ವನಸ್ಪತಿ ಬಣ್ಣ ಅಥವಾ ನೇರಳೆ ಬಣ್ಣವನ್ನು ಹೊಂದಿರುತ್ತವೆ. ಇದರ ಕಾಂಡವು ಅಡ್ಡಲಾಗಿ ಭೂಮಿಯಲ್ಲಿ ಬೆಳೆಯುತ್ತದೆ. ಇದನ್ನು ವಾಣಿಜ್ಯ ಪ್ರಾಮುಖ್ಯತೆ ಹೊಂದಿದ ಲಿಕ್ಕೋರೈಸ್ ಎನ್ನುತ್ತಾರೆ. ಇದು ಸ್ವಕೀಯ ಪರಾಗ ಸ್ಪರ್ಶವನ್ನು ಹೊಂದಿದೆ. ಇದರ ವರ್ನ ತಂತುಗಳ ಸಂಖ್ಯೆ ೨n=೧೬. ಇದರ  ಬೇರುಗಳು ಹೆಚ್ಚು ಕೊಂಬೆಯೊಡೆದು ಭೂಮಿಯ ಮೇಲ್ಪದರದಲ್ಲೇ ಕೇಂದ್ರೀಕೃತವಾಗಿರುತ್ತವೆ. ತಾಯಿಬೇರು ಹಲವಾರು ಗೆಡ್ಡೆಗಳನ್ನು ಹೊಂದಿರುತ್ತವೆ.

ಬೇಸಾಯ ಕ್ರಮಗಳು
ಮಣ್ಣು: ಚೆನ್ನಾಗಿ ಬಿಸಿಲಿರುವ ಒಣ ಪ್ರದೇಶಗಳಲ್ಲಿ, ಆಳವಾದ ತೇವಯುಕ್ತ ಮಣ್ಣಿನಲ್ಲಿ(ನದಿ ದಡಗಳಲ್ಲಿ) ಚೆನ್ನಾಗಿ ಬೆಳೆಯುತ್ತದೆ. ಕ್ಷಾರಯುಕ್ತ ಮಣ್ಣಿನಲ್ಲಿಯೂ ಬೆಳೆಸಬಹುದಾಗಿದೆ.

ಸಸ್ಯಾಭಿವೃದ್ಧಿ
ಇದನ್ನು ಅಂಗಾಂಶ ಕೃಷಿ ವಿಧಾನದಲ್ಲಿ ಅಭಿವೃದ್ಧಿ ಮಾಡಬಹುದು. ಈ ಬೆಳೆಯನ್ನು ಬೀಜದಿಂದ ಅಥವಾ ಮುಕುಟದಿಂದ ಅಥವಾ ಬೇರು ಬಿಟ್ಟ ಕಾಂಡದ ತುಂಡುಗಳಿಂದ ವೃದ್ಧಿ ಮಾಡಲಾಗುತ್ತದೆ.

ಭೂಮಿ ಸಿದ್ಧತೆ
ಇದು ಬಹುವಾರ್ಷಿಕ ಬೆಳೆಯಾದ್ದರಿಂದ ಭೂಮಿಯನ್ನು ಚೆನ್ನಗಿ ಉಳಿಮೆ ಮಾಡಿ ಸಿದ್ಧಗೊಳಿಸಬೇಕು. ಕೊನೆಯ ಬಾರಿ ಉಳುಮೆ ಮಾಡುವಾಗ ಹೆಕ್ಟೇರಿಗೆ ೧೦-೧೫ ಟನ್ ಕೊಟ್ಟಿಗೆ ಗೊಬ್ಬರವನ್ನು ಹಾಕಿ ಮಣ್ಣಿನಲ್ಲಿ ಚೆನ್ನಾಗಿ ಮಿಶ್ರ ಮಾಡಬೇಕು.

ಬಿತ್ತನೆ ಮತ್ತು ಗೊಬ್ಬರ
ಬೆಳೆಯನ್ನು ಮಳೆಗಾಲದಲ್ಲಿ(ಮೇ- ಆಗಸ್ಟ್) ಪ್ರಾರಂಭಿಸಬಹುದು. ಬಿತ್ತನೆಯ ಅಂತರ ೪೫×೯೦ ಸೆಂ. ಮೀ., ಈ ಬೆಳೆಗೆ ಹೆಕ್ಟೇರಿಗೆ ೪೦ː೨೦ː೨೦ ಕಿ. ಗ್ರಾಂ. ಪ್ರಮಾಣದಲ್ಲಿ ಕ್ರಮವಾಗಿ ಸಾರಜನಕ, ರಂಜಕ ಮತ್ತು ಪೊಟ್ಯಾಷ್ ರಸಗೊಬ್ಬರಗಳನ್ನು ಕೊಡಬೇಕು. ಬೆಳೆಯಿಡುವ ಸಮಯದಲ್ಲಿ ಅರ್ಧ ಭಾಗ ಸಾರಜನಕ, ಪೂರ್ಣ ಪ್ರಮಾಣದ ರಂಜಕ ಮತ್ತು ಪೊಟ್ಯಾಷ್ ಗೊಬ್ಬರಗಳನ್ನು ಮಣ್ಣಿನಲ್ಲಿ ಬೆರೆಸಬೇಕು. ಉಳಿದ ಸಾರಜನಕದಲ್ಲಿ ⅓ ಭಾಗವನ್ನು ನಾಟಿಯಾದ ಒಂದು ವರ್ಷದ ನಂತರ, ಉಳಿದದ್ದನ್ನು ಮೂರನೇ ವರ್ಷದಲ್ಲಿ ಕೊಡಬಹುದು.

ನೀರಾವರಿ
ಬೆಳೆ ಬಿತ್ತನೆ ಸಮಯದಿಂದ ಗಿಡಗಳು ಚೆನ್ನಗಿ ಚಿಗುರಲು ಪ್ರಾರಂಭವಾಗುವವರೆಗೆ ನಿಗದಿತ ಅಂತರದಲ್ಲಿ ಬೆಳೆಗೆ ನೀರು ಹಾಯಿಸಬೇಕು. ಅನಂತರ ೫- ೬ ತಿಂಗಳವರೆಗೆ ೮-೧೦ ದಿನಗಳ ಅಂತರದಲ್ಲಿ ನೀರು ಹಾಯಿಸಬೇಕು. ಗಿಡಗಳು ಸ್ಥಿರಗೊಂಡ ನಂತರ ಗಡುತರವಾಗುವುದರಿಂದ ಹೆಚ್ಚಿನ ಆರೈಕೆ ಮಾಡಬೇಕಾಗಿಲ್ಲ.

ಕಳೆ ಹತೋಟಿ
ಕಳೆಗಳನ್ನು ನಿಯಂತ್ರಿಸಲು ಆಗಿಂದ್ದಾಗ್ಗೆ ಸಾಲುಗಳ ಮಧ್ಯೆ ಕುಂಟೆ ಹೊಡೆದು ನಂತರ ಸಾಲುಗಳ ಕಳೆ ತೆಗೆಯಬೇಕು.

ಮಧ್ಯಂತರ ಬೆಳೆಗಳು
ಈ ಬೆಳೆಯಲ್ಲಿ ಪ್ರಾರಂಭಿಕ ವರ್ಷದ್ದಲ್ಲಿ ಕ್ಯಾರೆಟ್, ಆಲೂಗಡ್ಡೆ ಮತ್ತು ಎಲೆಕೋಸುಗಳನ್ನು ಮಧ್ಯಂತರ ಬೆಲೆಗಳಾಗಿ ಬೆಳೆಯಬಹುದು. ಈ ಮಧ್ಯಂತರ ಬೆಳೆಗಳಿಗೆ ಗೊಬ್ಬರ ಇತ್ಯಾದಿಗಳನ್ನು ಕೊಡುವುದು ಅಗತ್ಯ. ಮಧ್ಯಂತರ ಬೇಸಾಯವನ್ನು ಮಣ್ಣಿನಲ್ಲಿ ಸಾಕಷ್ಟು ತೇವಾಂಶವಿಲ್ಲದಿರುವಾಗ ಮಾಡಬಾರದು.

ಕೀಟ ಮತ್ತು ರೋಗಗಳು
ಬೆಳೆ ಕೆಂಪು ಮಣ್ಣಿನ ಪ್ರದೇಶದಲ್ಲಿದ್ದರೆ ಗೆದ್ದಲಿನ ಭಾದೆ ಕಂಡುಬರುತ್ತದೆ. ಇದರ ಹತೋಟಿಗೆ ಶೇ. ೫೦ರ ಕ್ಲೋರೈಡನ್ನು ಹೆಕ್ಟೇರಿಗೆ ೨೫-೩೦ ಕಿ. ಗ್ರಾಂ. ಪ್ರಮಾಣದಲ್ಲಿ ಬಳಸಬೇಕು. ಹತ್ತಿಯ ಬೂದಿ ಮೂತಿಹುಳು, ಬೇರುಕೊಳೆ, ಕತ್ತುಕೊಳೆ, ಸೊರಗು ರೋಗ, ತುಕ್ಕು ರೋಗ, ಎಲೆ ಒಣಗು ರೋಗ ಮತ್ತು ಸರ್ಕೋಸ್ಪೋರ ಎಲೆ ಚುಕ್ಕೆ ರೋಗಗಳು ಬರುತ್ತವೆ. ಈ ರೋಗಗಳ ಹತೋಟಿಗೆ ಬ್ರಾಸಿಕಾಲ್ ಮತ್ತು ಬ್ಯಾವಿಸ್ಟಿನ್ ಬಳಸಬಹುದು.

ಛಾಯಾಚಿತ್ರಗಳು

ಉಲ್ಲೇಖಗಳು

ಔಷಧೀಯ ಸಸ್ಯಗಳು
ಗಣಜಿಲೆ

ಗಣಜಿಲೆ : ಆರೋಗ್ಯ ಏರುಪೇರಾಗದೆ, ತಂಡ ತಂಡಗಳಲ್ಲಿ ದದ್ದುಗಳೇಳುವ ಕೂರಾದ ಒಂದು ಅಂಟು ರೋಗ (ಚಿಕನ್ ಪಾಕ್ಸ್). ಇದನ್ನು ಕೊಟ್ಲೆ, ನೀರು ಕೊಟ್ಲೆ, ಚಿಕ್ಕಮ್ಮ, ಸೀತಾಳ ಸಿಡುಬು ಎಂದು ಸಹ ಕರೆಯುತ್ತಾರೆ.

ಹರಡುವಿಕೆ
ಸಿಡುಬಿನ ಹಾಗೆ ದದ್ದುಗಳು ಏಳುವುದನ್ನು ಬಿಟ್ಟರೆ ಸಿಡುಬಿಗೂ ಇದಕ್ಕೂ ಯಾವ ಸಂಬಂಧವೂ ಇಲ್ಲ. ಒಂದು ಊರು, ಕೇರಿಯಲ್ಲಿ ಗಣಜಿಲೆ ತಲೆಹಾಕಿದರೆ ಸಣ್ಣ ಸಾಂಕ್ರಾಮಿಕದ ಹಾಗೆ ಅದು ಅಲ್ಲೆಲ್ಲ ಹರಡುತ್ತದೆ. ನಗರದಲ್ಲಿ ನೆಲೆಸಿದರೆ ಒಂದೊಂದು ಕಡೆ ಒಮ್ಮೊಮ್ಮೆ ತಲೆ ಹಾಕುತ್ತ ವರ್ಷವಿಡೀ ಉಳಿದಿರುತ್ತದೆ. 2-6 ವರ್ಷದ ಮಕ್ಕಳಿಗೆ ಅಂಟುವುದು ಸಾಮಾನ್ಯವಾದರೂ ಎಳೆಗೂಸುಗಳೂ ಇದಕ್ಕೆ ಹೊರತಲ್ಲ. ಹಸುಗೂಸಿನ ಮೊದಲ ಆರು ತಿಂಗಳ ತನಕ ಅದನ್ನು ತಾಯಿಯಲ್ಲಿರುವ ರೋಗ ತಡೆವ ಬಲವಿರುವ ಪ್ರತಿವಸ್ತು (ಆಂಟಿಬಾಡಿ) ರಕ್ಷಿಸುತ್ತದೆ. ಎಳೆಯದರಲ್ಲಿ ಇದರ ಕಾಟ ತಪ್ಪಿಸಿಕೊಂಡು ಬೆಳೆದ ದೊಡ್ಡವರಿಗೆ ರೋಗ ತಾಕಿದರೆ ಅದರ ಪರಿಣಾಮ ಜೋರಾಗಿರುತ್ತದೆ. ಒಂದು ಬಾರಿ ಗಣಜಿಲೆ ತಾಕಿದರೆ ಸಾಮಾನ್ಯವಾಗಿ ಸಾಯುವ ತನಕ ಮತ್ತೆ ಇದರ ತೊಂದರೆ ಇರುವುದಿಲ್ಲ.ಗಣಜಿಲೆ ರೋಗಾಣು ಮೂಗು ಗಂಟಲುಗಳ ಮೂಲಕ ಮೈಯಲ್ಲೆಲ್ಲ ಹರಡಿಕೊಳ್ಳುವುದು.

ರೋಗ ಲಕ್ಷಣಗಳು 
ರೋಗಕ್ಕೊಡ್ಡಿದ 14-16 ದಿವಸಗಳಲ್ಲಿ ರೋಗ ತಲೆದೋರುತ್ತದೆ. ಅದರಲ್ಲೂ ಚಟುವಟಿಕೆಯಿಂದ ಆಡುತ್ತಿರುವ ಮಕ್ಕಳಲ್ಲಿ ತುಸು ಜ್ವರ ಬಂದಿದ್ದೂ ಗೊತ್ತಾಗದೆ ಮೊದಲು ದದ್ದುಗಳು ಏಳುವುದರಿಂದ ಬೇನೆ ಗೊತ್ತಾಗುತ್ತದೆ. ಜ್ವರ 1010ಫ್ಯಾ. ಮೇಲೇರದು. ಕೆಲವು ವೇಳೆ ಮಕ್ಕಳಲ್ಲಿ ವಾಂತಿ, ಸೆಳವು, ಏರುಜ್ವರಗಳೊಂದಿಗೆ ಗಣಜಿಲೆ ಕಾಲಿಡಬಹುದು. ದೊಡ್ಡವರಿಗೆ ಬಂದರೆ ತಲೆನೋವು, ಚಳಿ, ಮೈಕಾಲು ನೋವು, ತುಸು ಬೆನ್ನು ನೋವು, ಪುರಾ ಜ್ವರ ಹೆಚ್ಚಿ ಮಲಗಿಸುತ್ತದೆ. ಮುಂದೆ ನ್ಯೂಮೋನಿಯ ಆದರೆ ಅಪಾಯಕರ. ಕೆಲವರಂತೂ 2-3 ದಿವಸಗಳಲ್ಲೇ ಸಾಯುತ್ತಾರೆ. ಮುಂಡದ ಮೇಲೆದ್ದ ದದ್ದುಗಳು ಮುಖ, ನೆತ್ತಿ, ತೋಳು, ತೊಡೆಗಳಿಗೆ ಹರಡುತ್ತವೆ. ಕೈಕಾಲುಗಳಿಗಿಂತ ಮುಂಡದ ಮೇಲೂ ಅವಂಯವಗಳ ಕೊನೆಗಳಿಗಿಂತ ಬುಡ ಭಾಗಗಳಲ್ಲೂ ದದ್ದುಗಳು ಹೆಚ್ಚಾಗಿರುತ್ತವೆ. ಬೇರೆ ಕಡೆ ಎಷ್ಟೇ ಜೋರಾಗಿದ್ದರೂ ಅಂಗೈ, ಅಂಗಾಲುಗಳಲ್ಲಿ ದದ್ದುಗಳೇಳವು. ಗುಳ್ಳೆಗಳು ಒಂದುಗೂಡವು. ದದ್ದುಗಳು ಏಳುತ್ತಿರುವ ತನಕ ಜ್ವರ ಇದ್ದೇ ಇರುವುದು. ದುಂಡಾಗಿಯೋ ಇಲ್ಲವೇ ಚುಕ್ಕಿಯಾಗಿಯೋ ಇದ್ದ ದದ್ದುಗಳು ಕೆಲವೇ ತಾಸುಗಳಲ್ಲಿ ಗುಳ್ಳೆಗಳಾಗುತ್ತವೆ. ಗುಳ್ಳೆಗಳಲ್ಲಿ ಮೊದಲು ತಿಳಿನೀರಿದ್ದು ಆಮೇಲೆ ಸಣ್ಣಮಣಿಗಳನ್ನು ಚರ್ಮದ ಮೇಲಿಟ್ಟ ಹಾಗೆ ತೋರುವುವು. ಒಂದೆರಡು ದಿವಸಗಳಲ್ಲಿ ಗುಳ್ಳೆಗಳಲ್ಲಿನ ನೀರು ಹಿಂಡಿದಂತಾಗಿ ಒಡೆದುಕೊಂಡು ಸಣ್ಣ ತೆಳುಸಿಪ್ಪೆ ಉಳಿಯುತ್ತದೆ. ಇದೂ ಒಣಗುತ್ತ ಬಿದ್ದು ಹೋಗುವುದು. ಇದರಿಂದ ಬೇರೆಯವರಿಗೆ ಸೋಂಕು ಅಂಟದು. ಗಣಜಿಲೆ ದದ್ದುಗಳೂ ಗುಳ್ಳೆ ಸಿಪ್ಪೆಗಳೂ ಅಲ್ಲಲ್ಲಿರುತ್ತವೆ. ದದ್ದುಗಳಲ್ಲಿ ನವೆ, ಕೆರೆತ ಹೆಚ್ಚು. ಅವನ್ನು ಕೆರೆದುಕೊಂಡರೆ ಮಾತ್ರ ಕೀವುಗೂಡಿ ಮುಂದೆ ಕಲೆ ಉಳಿವುದು. ರೋಗಿಯಲ್ಲಿ ದದ್ದುಗಳು ಅಲ್ಲಿ ಇಲ್ಲಿ ಒಂದೊಂದಿರಬಹುದು. ಇಲ್ಲವೇ ನೂರಾರಿರಬಹುದು. ಬಹುಮಟ್ಟಿಗೆ ಗಣಜಿಲೆ ತೊಂದರೆ ಕೊಡುವ ರೋಗವಲ್ಲ. ಆ ಮೇಲಿನ ತೊಡಕುಗಳೂ ಅಷ್ಟಕಷ್ಟೆ. ಗಣಜಿಲೆಗೂ ಉಡಿತದ್ದಿಗೂ (ಷಿಂಗಲ್್ಸ, ಹರ್ಪಿಸ್) ನಿಕಟ ಸಂಬಂಧ ಇರುವುದು ಬಹುಕಾಲದಿಂದ ಗೊತ್ತಿತ್ತು. ಇವೆರಡು ಬೇನೆಗಳಿಗೂ ಒಂದೇ ವೈರಸ್ ಕಾರಣ ಎನ್ನುವುದರಲ್ಲಿ ಈಗ ಅನುಮಾನವಿಲ್ಲ. ಏಕೆಂದರೆ ಉಡಿತದ್ದಿನ ವಿಷಕಣವನ್ನು ಅದಕ್ಕೀಡಾಗುವ ಮಕ್ಕಳಿಗೆ ಚುಚ್ಚಿದರೆ ಗಣಜಿಲೆ ಏಳುವುದಲ್ಲದೆ ಬೇರೆ ಮಕ್ಕಳಲ್ಲೂ ಅದೇ ರೋಗವನ್ನು ಉಂಟುಮಾಡುತ್ತದೆ. ಉಡಿತದ್ದು ಗಣಜಿಲೆಯಷ್ಟು ಅಂಟುರೋಗವಾಗಿ ಹರಡದು. ಇಷ್ಟಾದರೂ ಉಡಿತದ್ದು ದೊಡ್ಡವರ ಕಾಯಿಲೆ, ಗಣಜಿಲೆ ಕೂಸುಗಳ ಬೇನೆ. ದೊಡ್ಡವರಲ್ಲಿನ ಉಡಿತದ್ದು ಮಕ್ಕಳಿಗೆ ತಾಕಿದರೆ ಗಣಜಿಲೆಯಾಗಿ ಮೈದೋರುವುದು. ಗಣಜಿಲೆ ಅಂಟುರೋಗವಾಗಿ ಶಾಲೆಗಳಲ್ಲಿ ಬಲು ಬೇಗ ಹರಡುವುದು. ರೋಗಿಯಿಂದ ನೇರವಾಗಿಯೂ ಸೀನು, ಕಫ, ಉಗುಳು ಮೂಲಕವೂ ಬಟ್ಟೆಬರೆಗಳ ಮೂಲಕವೂ ಸುಲಭವಾಗಿ ಅಂಟುತ್ತದೆ. ದದ್ದುಗಳು ಏಳುವ 24 ತಾಸುಗಳ ಮೊದಲೇ ರೋಗಿ ಇತರರಿಗೆ ಸೋಂಕು ಅಂಟಿಸಬಹುದು. ಗಣಜಿಲೆಗೆ ಯಾವ ಲಸಿಕೆ ಮದ್ದೂ ಇಲ್ಲ. ಗಣಜಿಲೆ ರೋಗಿಯ ಬಳಿ ಇದ್ದವರನ್ನು 20 ದಿವಸಗಳಾದರೂ ಬೇರೆ ಇರಿಸಿ ನೋಡಬೇಕು. ಹಾಗೇ ಶಾಲಾಮಕ್ಕಳೂ 20 ದಿವಸಗಳ ತನಕ ಶಾಲೆಗೆ ಹೋಗಬಾರದು.

ಕಾರಣ
ಗಣಜಿಲೆ ರೋಗಕ್ಕೆ ವೆರಿಸೆಲ್ಲಾ ಜೋಸ್ಟರ್ ಎಂಬ ವೈರಾಣು ಕಾರಣವಾಗಿದೆ. .ಇದು ಪ್ರಪಂಚದ ಎಲ್ಲಾ ಭಾಗಗಳಲ್ಲೂ ಕಂಡು ಬರುವ ಕಾಯಿಲೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

External links

ರೋಗಗಳು
ಗಣದಾಸಿ ವೀರಣ್ಣ

ಗಣದಾಸಿ ವೀರಣ್ಣ : ಸು.1160. ಶಿವಶರಣ ಹಾಗೂ ವಚನಕಾರ.

ಕಾಲ
ಅಲ್ಲಮಪ್ರಭು, ಬಸವೇಶ್ವರ, ಅಕ್ಕಮಹಾದೇವಿ ಮೊದಲಾದ ಮಹಾಶರಣಶರಣೆಯರ ಸಮಕಾಲೀನ. ಪಾಲ್ಕುರಿಕೆ ಸೋಮನಾಥನ (ಸು.1299) ‘ಸಹಸ್ರಗಣನಾಮ’ದಲ್ಲಿ ಈತನ ಹೆಸರು ಉಲ್ಲೇಖಿತವಾಗಿರುವುದರಿಂದ ಅಮರಗಣದಲ್ಲಿ ಪೂಜ್ಯಸ್ಥಾನವನ್ನು ಪಡೆದುಕೊಂಡಿದ್ದನೆಂದು ತಿಳಿಯುತ್ತದೆ. ಈತ ಹಲವಾರು ವಚನಗಳನ್ನು ಬರೆದಿದ್ದಾನೆ. ನಮ್ಮ ಶಾಂತ ಕೂಡಲಸಂಗಮದೇವ ಎಂಬುದು ಈತನ ವಚನಗಳ ಅಂಕಿತ. ಇವನ ವಚನಗಳಲ್ಲಿ ಆಳವಾದ ಚಿಂತನೆ ಹಾಗೂ ಅನುಭವ ಘನೀಭೂತವಾಗಿದೆ. ‘ಗಾಳಿಯಿಲ್ಲದ ದೀಪದಂತೆ’ ಈತನ ವಚನಗಳು ಅರ್ಥಶ್ರೀಮಂತಿಕೆಯಿಂದ ಸದಾ ಪ್ರಜ್ವಲಿಸುತ್ತವೆ. ಭಾವದೃಢತೆ ವಚನಗಳಲ್ಲಿ ವ್ಯಕ್ತವಾಗಿ ಈತನ ವ್ಯಕ್ತಿತ್ವಕ್ಕೆ ಸ್ಪಷ್ಟವಾದ ನಿಲುವನ್ನು ಕೊಡುತ್ತದೆ.

ವಚನಕಾರರು
ವೀರಶೈವ ಮತ
ಆಲಿಭಾಗ್/ಕೊಲಾಬ ಕೋಟೆ

ಮಹಾರಾಷ್ಟ್ರ ರಾಜ್ಯದ ಕೊಂಕಣ ಸೀಮೆಯ ರಾಯಗಡ ಜಿಲ್ಲೆಯಲ್ಲಿ ಪಶ್ಚಿಮ ದಿಕ್ಕಿಗಿರುವ ಅರಬ್ಬೀ ಸಮುದ್ರದ ದಡದಲ್ಲಿರುವ ಐತಿಹಾಸಿಕ ಸ್ಥಳ ಆಲಿಬಾಗ್.
ಮರಾಠರ ಪ್ರಸಿದ್ಧ ದೊರೆ ಶಿವಾಜಿ ಮಹಾರಾಜರ ಅಧಿಪತ್ಯದಲ್ಲಿ ಸೇನಾ ದಳಪತಿಯಾಗಿದ್ದ 'ಸರ್ಖೆಲ್ ಕನ್ಹೋಜಿ ಆಂಗ್ರೆ' ೧೭ನೇ ಶತಮಾನದಲ್ಲಿ ಕಟ್ಟಿಸಿದ ಸ್ಥಳವೇ ಈ ಆಲಿಭಾಗ್. ಈ ಸ್ಥಳಕ್ಕೆ ಮೊದಲು ಇದ್ದ ಹೆಸರು ಕುಲಬ, ಆದರಿಂದ ಇಲ್ಲಿನ ಕೋಟೆಯನ್ನು 'ಕೊಲಾಬ ಕೋಟೆ' ಅಥವಾ 'ಕುಲಬ ಕೋಟೆ' ಎಂದು ಕರೆಯಲಾಗುತ್ತದೆ.
ಈ ಸ್ಥಳದಲ್ಲಿ ಬಹಳ ಹಿಂದೆ ಇಸ್ರೇಲ್ ದೇಶದಿಂದ ವಲಸೆ ಬಂದ ಜನಾಂಗಕ್ಕೆ ಸೇರಿದ 'ಆಲಿ' ಎನ್ನುವ ವ್ಯಕ್ತಿಯೊಬ್ಬನು ವಾಸವಾಗಿದ್ದನು, ಅವನು ಬಹಳ ಶ್ರೀಮಂತನು ಹಾಗು ಆಸ್ತಿವಂತನಾಗಿದ್ದನು. ಅವನ ಮಾವು ಮತ್ತು ತೆಂಗಿನ ತೋಟಗಳು ಇದೇ ಸ್ಥಳದಲ್ಲಿ ಇದ್ದವು. ಸ್ಥಳೀಯ ಮರಾಠಿ ಭಾಷೆಯಲ್ಲಿ 'ಭಾಗ್' ಎಂದರೆ ತೋಟ ಎಂದರ್ಥ.ಹಾಗಾಗಿ ಮರಾಠಿಯ 'ಆಲಿಚಿ ಭಾಗ್'(ಆಲಿಯ ತೋಟ) ಕಾಲ ಕ್ರಮೇಣ ಉಚ್ಚಾರದಲ್ಲಿ ಆಲಿಭಾಗ್ ಆಗಿದೆ.

ರಾಜಕೀಯ/ಇತಿಹಾಸ
ಮರಾಠರು ರಾಜ್ಯ ವಿಸ್ತರಣೆ ಮಾಡಿಕೊಳ್ಳುತ್ತಿದ್ದಾಗ ದಕ್ಷಿಣ ಕೊಂಕಣ ಪ್ರದೇಶ ಮರಾಠರ ಹಿಡಿತಕ್ಕೆ ಬಂದಾಗ ಆಗಿನ ದೊರೆ ಶಿವಾಜಿ ಮಹಾರಾಜರು ಈ ಪ್ರದೇಶದ ನಿಯಂತ್ರಣ ಸಾಧಿಸಲು ೧೬೬೨ರಲ್ಲಿ ಕಟ್ಟಿಸಿಕೊಂಡ ಕೋಟೆಯೇ ಈ ಆಲಿಭಾಗ್ ಕೋಟೆ. ಅಷ್ಟೇ ಅಲ್ಲದೆ ಈ ಕೋಟೆಯನ್ನು ಮರಾಠ ಸಾಮ್ರಾಜ್ಯದ ಜಲ ಸೇನೆಯ ಅಧೀಕೃತ ಮುಖ್ಯ ಕಚೇರಿಯನ್ನಾಗಿಯೂ ಮಾಡಿಕೊಳ್ಳಲಾಯಿತು. ಈ ಕೋಟೆಯ ಜವಾಬ್ದಾರಿಯನ್ನು ಶಿವಾಜಿ ಮಹಾರಾಜರು ದರ್ಯ ಸಾಗರ ಮತ್ತು ಮಾಣಿಕ್ ಭಂಡಾರಿ ಎನ್ನುವರಿಗೆ ವಹಿಸಿದ್ದರು. ಆ ಸಮಯದಲ್ಲಿ ಈ ಕೋಟೆ ಬ್ರಿಟಿಷ್ ಸರಕು ಸಾಗಣೆಯ ಹಡಗುಗಳ ಮೇಲೆ ದಾಳಿ ಮಾಡುವ ಹಾಗು ಬ್ರಿಟೀಷರ ಜಲ ಮಾರ್ಗದ ಮೇಲೆ ಕಣ್ಗಾವಲು ಇರಿಸುವ ಮುಖ್ಯ ಕೇಂದ್ರವಾಗಿತ್ತು.
೧೭೧೩ರಲ್ಲಿ ಪೇಶ್ವೆಯಾಗಿದ್ದ ಬಾಲಾಜಿ ವಿಶ್ವನಾಥನು ಒಪ್ಪಂದವೊಂದರ ಪ್ರಕಾರ ಆಲಿಭಾಗ್ ಕೋಟೆಯೂ ಸೇರಿದಂತೆ ಇನ್ನು ಕೆಲವು ಸಮುದ್ರ ತೀರ ಪ್ರದೇಶಗಳನ್ನು 'ಕನ್ಹೋಜಿ ಆಂಗ್ರೆ'ಯ ವಸಹಕ್ಕೆ ಕೊಡಲು ಅವನು ಬ್ರಿಟೀಷರ ಮೇಲೆ ಜಲ ಮಾರ್ಗದ ಮೂಲಕ ಸಮರೋಪಾದಿಯಲ್ಲಿ ದಾಳಿ ಮಾಡಲು ಈ ಸ್ಥಳಗಳನ್ನ ಬಳಸಿಕೊಂಡನು.
೧೭೨೨ರಲ್ಲಿ ಬ್ರಿಟೀಷರ ಬಾಂಬೆ ಸರ್ಕಾರ ಆಲಿಭಾಗ್ ನಿಂದ ತಮಗಾಗುತ್ತಿರುವ ಆಪತ್ತುಗಳಿಗೆ ತಕ್ಕ ಪ್ರತೀಕಾರ ತೆಗೆದುಕೊಳ್ಳಲು ನಿರ್ಧರಿಸಿತು. ಅದರಲ್ಲೂ ಕನ್ಹೋಜಿ ಅಂಗ್ರೇ ಯ ಚಟುವಟಿಕೆಗಳಿಂದ ಬ್ರಿಟೀಷ ಆಡಳಿತ ರೋಸಿ ಹೋಗಿತ್ತು. ಆದ ಕಾರಣ ಪೋರ್ಚುಗೀಸರ ಒಡಗೂಡಿ ಆಲಿಭಾಗ್ ಕೋಟೆಯ ಮೇಲೆ ದಾಳಿ ಮಾಡಿತು. ಆದಾಗ್ಯೂ ಅವರು ಅಲ್ಲಿ ಗೆಲ್ಲಲು ಸಾಧ್ಯವಾಗಿರಲಿಲ್ಲ .

ವಿಶೇಷತೆ
ಕಡಲ ತಡಿಯಲ್ಲಿರುವ ಈ ಕೋಟೆಯೊಳಗೆ ವಿಶೇಷ ವೆಂಬಂತೆ ಶುದ್ಧ ಸಿಹಿನೀರಿನ ಬಾವಿ ಇದೆ. ಈ ಕೋಟೆ ಈಗ ಸರಕಾರೀ ಸಂರಕ್ಷಿತ ಐತಿಹಾಸಿಕ ಸ್ಮಾರಕ.
ಐತಿಹಾಸಿಕ ಸ್ಥಳಗಳು
ವಿಕಾಸ್‍ಪೀಡಿಯ

ವಿಕಾಸ್‍ಪೀಡಿಯ ಎನ್ನುವುದು ಭಾರತ ಸರ್ಕಾರದಿಂದ ಪ್ರಾರಂಭಿಸಲ್ಪಟ್ಟ ಒಂದು ಆನ್‍ಲೈನ್ ಮಾಹಿತಿ ಮಾರ್ಗದರ್ಶಕ ತಾಣ.  ಹೈದರಾಬಾದ್ ಸಿ-ಡ್ಯಾಕ್ ಸಂಸ್ಥೆಯಿಂದ ಕಾರ್ಯಗತಗೊಳಿಸಲ್ಪಟ್ಟಿರುವ ಇದು ಭಾರತ ಕೇಂದ್ರ ಸರ್ಕಾರದ 'ಮಾಹಿತಿ ಮತ್ತು ತಂತ್ರಜ್ಞಾನ ಸಚಿವಾಲಯ'ದ, ಎಲೆಕ್ಟ್ರಾನಿಕ್ಸ್ ಮತ್ತು ಇನ್ಫರ್ಮೇಶನ್ ಟೆಕ್ನಾಲಜಿ ಇಲಾಖೆಯಿಂದ ನಡೆಸಲ್ಪಡುತ್ತಿದೆ. ಈ ಜಾಲತಾಣವು ೨೩ ಭಾಷೆಗಳಲ್ಲಿ ಇದೆ. ಆ ಭಾಷೆಗಳೆಂದರೆ: ಅಸ್ಸಾಮಿ, ಬಂಗಾಳಿ, ಗುಜರಾತಿ, ಬೋಡೋ, ಡೋಂಗ್ರಿ, ಕನ್ನಡ, ತಮಿಳು, ತೆಲುಗು, ಇಂಗ್ಲೀಷ್, ಸಂಸ್ಕೃತ, ಕಾಶ್ಮೀರಿ, ಹಿಂದಿ, ಕೊಂಕಣಿ, ನೇಪಾಳಿ, ಒಡಿಯಾ, ಉರ್ದು, ಮೈಥಿಲಿ, ಮಣಿಪುರಿ, ಸಂತಲಿ, ಸಿಂಧಿ, ಮಲಯಾಳಂ, ಪಂಜಾಬಿ ಮತ್ತು ಮರಾಠಿ.

೧೮ಫೆಬ್ರವರಿ೨೦೧೪ರಂದು ಇದು ಪ್ರಾರಂಭವಾಯಿತು. ಇದರಲ್ಲಿ ಕೃಷಿ, ಆರೋಗ್ಯ, ಶಿಕ್ಷಣ, ಸಮಾಜಕಲ್ಯಾಣ, ಇಂಧನ, ಇ-ಆಡಳಿತ ಕ್ಷೇತ್ರಗಳಿಗೆ ಸಂಬಂಧಿಸಿದ ಮಾಹಿತಿಗಳಿವೆ.  ಈ ವಿಕಾಸ್‍ಪೀಡಿಯ ಎನ್ನುವ ಹೆಸರು 'ವಿಕಾಸ್' (ಬೆಳವಣಿಗೆ, ಅಭಿವೃದ್ಧಿ) ಮತ್ತು ಎನ್‍ಸೈಕ್ಲೋಪೀಡಿಯ (ವಿಶ್ವಕೋಶ)ದ 'ಪೀಡಿಯ' ಎಂಬ ಪದಗಳನ್ನು ಕೂಡಿಸಿದ್ದಾಗಿದೆ.

ಉಲ್ಲೇಖಗಳು

ಹೊರಕೊಂಡಿಗಳು
 ವಿಕಾಸ್‍ಪೀಡಿಯ ಅಧಿಕೃತ ಜಾಲತಾಣ
 ಕನ್ನಡ ವಿಕಾಸ್‍ಪೀಡಿಯ

ಮಾಹಿತಿ ತಂತ್ರಜ್ಞಾನ
ಇ-ಆಡಳಿತ
ಜಾಲತಾಣಗಳು
ಆಯ್ಲ್‌

ಆಯ್ಲ್ ಕ್ರೈಸ್ತ ದೇವಾಲಯದ ಸಭಾಂಗಣದಲ್ಲಿನ ಪೀಠ ಸಾಲುಗಳಲ್ಲೊಂದರ ನಡುವೆ ಉದ್ದವಾಗಿ ಅಥವಾ ಅಡ್ಡವಾಗಿ ಓಡಾಡಲು ಬಿಡುವ ಜಾಗ. ಮಂದಿರದ ಪಾಶ್ರ್ವಕ್ಕೂ ಈ ಹೆಸರಿದೆ. ಈಗ ಸಾಮಾನ್ಯವಾಗಿ ಪೀಠೋಪಕರಣಗಳ ಮಧ್ಯೆ ಓಡಾಡುವುದಕ್ಕೆ ಬಿಡುವ ಜಾಗವನ್ನು ಈ ರೀತಿಯಾಗಿ ಕರೆಯುತ್ತಾರೆ. ಇದು ಸಭಾಂಗಣ,ವಿಮಾನ, ಬಸ್ಸು,ನಾಟಕ ಗೃಹ ಇತ್ಯಾದಿ ಯಾವುದೇ ಸ್ಥಳವಾಗಿರಬಹುದು.

ವಾಸ್ತುಶಾಸ್ತ್ರ
ಎಡ್ವರ್ಡ್ ಲಾರಿ ಟಾಟುಮ್

ಎಡ್ವರ್ಡ್ ಲಾರಿ ಟಾಟುಮ್‌ರವರು, ಅಮೇರಿಕದ ಒಬ್ಬ ಸುಪ್ರಸಿದ್ಧ ತಳಿವಿಜ್ಞಾನಿ.

ಜನನ
ಎಡ್ವರ್ಡ್ ಲಾರಿ ಟಾಟುಮ್,೧೯೦೯ರ ಡಿಸೆಂಬರ್ ೧೪ರಂದು ಕೊಲರೇಡೋವಿನ ಬೌಲ್ಡರ್‌ನಲ್ಲಿ ಜನಿಸಿದರು. ದಿನಬಳಕೆಯ ಬ್ರೆಡ್ಡಿನ ಬೂಸ್ಟನ್ನು ಕ್ಷ-ಕಿರಣಗಳಿಗೆ ಒಡ್ಡಿದಾಗ ಅದು ವಿಕೃತಿಗೆ (mutation) ಒಳಗಾಗುವ ಬಗ್ಗೆ ಎಡ್ವರ್ಡ್ ಲಾರಿ ಟಾಟುಮ್‌ರವರು ಜಾರ್ಜ್ ವೆಲ್ಸ್ ಬೀಡಲ್‌  ರವರ (೧೯೦೩-೧೯೮೯) ಜೊತೆ ಪ್ರಯೋಗಗಳನ್ನು ನಡೆಸಿದರು. ಅಂತಹ ಪ್ರಯೋಗಗಳ ಸರಣಿಯಲ್ಲಿ ವಿಕೃತಿಗಳು ಉಪಾಪಚಯ ಪ್ರಕ್ರಿಯೆಯ ಪಥದಲ್ಲಿ (metabolic pathways) ತೊಡಗಿಸಿಕೊಳ್ಳುವ ಕೆಲವು ನಿಗದಿತ ಕಿಣ್ವಗಳಲ್ಲಿ (enzymes) ಬದ ಲಾವಣೆಯನ್ನು ತರುತ್ತದೆ ಎಂಬುದಾಗಿ ಅವರುಗಳು ತೋರಿಸಿಕೊಟ್ಟರು. ೧೯೪೧ರಲ್ಲಿ ಪ್ರಕಟವಾದ ಅವರ ಪ್ರಯೋಗದ ವಿವರಗಳು ವಂಶವಾಹಿಗಳು(genes) ಮತ್ತು ಕಿಣ್ವಕ ಕ್ರಿಯೆಗಳ ನಡುವೆ ನೇರವಾದ ಸಂಬಂಧವಿದೆ ಎಂಬುದನ್ನು ನಿರೂಪಿಸಿದವು. ವಂಶವಾಹಿಗಳು ಉಪಾಪಚಯದ ಪ್ರಕ್ರಿಯೆಯ ಪ್ರತಿಯೊಂದು ಹಂತವನ್ನೂ ನಿಯಂತ್ರಿಸುತ್ತವೆ ಎಂಬುದಾಗಿ ಅವರುಗಳು ತೋರಿಸಿಕೊಟ್ಟರು.

ಪ್ರಶಸ್ತಿಗಳು
ಈ ಇಬ್ಬರು ತಳಿ ವಿಜ್ಞಾನಿಗಳ ಮಹತ್ವದ ಸಂಶೋಧನೆಗೆ ಪೂರಕವಾಗಿ ಅವರಿಬ್ಬರಿಗೂ ಜಂಟಿಯಾಗಿ ೧೯೫೮ರ ವೈದ್ಯಕೀಯ ವಿಜ್ಞಾನಕ್ಕೆ ಮೀಸಲಾದ ನೊಬೆಲ್ ಪ್ರಶಸ್ತಿಗಳು, ಮತ್ತು ಅರ್ಧ ಮೊತ್ತದ ಹಣವನ್ನು ನೀಡಲಾಯಿತು. ಮಿಕ್ಕ ಅರ್ಧ ಹಣವನ್ನು ಮತ್ತು ಪ್ರಶಸ್ತಿಯನ್ನು 'ಜೋಷುವಾ ಲೆಡರ್‌ಬರ್ಗ್‌'ರವರಿಗೆ ನೀಡಲಾಯಿತು.

ನಿಧನ
'ಟಾಟುಮ್‌ರವರು', ೧೯೭೫ರ ನವೆಂಬರ್ ೫ರಂದು ನ್ಯೂಯಾರ್ಕ್ ನಗರದಲ್ಲಿ ನಿಧನರಾದರು.

ಇದನ್ನೂ ನೋಡಿ
 ಮೈಸೂರು ವಿಶ್ವವಿದ್ಯಾನಿಲಯದ ಕನ್ನಡ ವಿಶ್ವಕೋಶದಲ್ಲಿನ ಮಾಹಿತಿ

ಉಲ್ಲೇಖಗಳು

ತಳಿವಿಜ್ಞಾನಿ
ವಿಜ್ಞಾನಿಗಳು
ಆರಕಲ್

ಆರಕಲ್  ಗ್ರೀಕ್ ಮತಧರ್ಮದ ಪ್ರಕಾರ ಮನುಷ್ಯ ಕೇಳುವ ಪ್ರಶ್ನೆಗೆ ದೇವರು ಕೊಡುವ ಉತ್ತರ. ಅಥವಾ ಅಂತ ಕಣಿ ಹೇಳುವ ಸ್ಥಳ. ಒಂದೊಂದು ಸ್ಥಳಕ್ಕೂ ಒಂದೊಂದು ದೇವತೆ ಇರುತ್ತಿತ್ತು. ವೀರ ಅಂಫಿಯಾರಸ್‍ನ ಡೊಡೋನ, ಅಪೊಲೊನ ಡೆಲ್ಫಿ, ಅಮನ್‍ನ ಸೀವ ಮುಂತಾದುವು ಅಂತಹ ಪ್ರಸಿದ್ಧ ಸ್ಥಳಗಳು. ಸಂದಿಗ್ಧ ಸಮಯಗಳಲ್ಲಿ ರಾಜವರ್ಗದವರೂ, ಜನರೂ ಕಣಿ ಕೇಳಿ ಅದರಂತೆ ನಡೆಯುತ್ತಿದ್ದರು. ಆ ಸಂದರ್ಭದಲ್ಲಿ ದೇವರು ಮೈಮೇಲೆ ಬಂದು ಮಾತನಾಡುತ್ತಿತ್ತು. ಬಹುಪಾಲು ಪೂಜಾರಿಯ ಮೈಮೇಲೆ ಬರುವುದೇ ರೂಢಿಯಲ್ಲಿತ್ತು. ದೇವವಾಣಿಯಲ್ಲದೆ ಗತಿಸಿದ ವೀರ, ಪಿತೃವಾಣಿಯನ್ನೂ ಕೇಳುತ್ತಿದ್ದುದುಂಟು. ಇದಲ್ಲದೆ ಒಮ್ಮೆ ದೈವವೊ, ಪ್ರೇತವೊ ಯಾರ ಮೈಮೇಲೊ ಬಂದು ಎಲೆಗಳ ಸಪ್ಪಳದಿಂದಲೊ ನೆಲದ ಮೇಲೆ ಮಲಗಿದವರ ಕನಸಿನಲ್ಲೊ ಸೂಚನೆ ನೀಡುತ್ತಿದ್ದುದುಂಟು.
ಒಗಟುಗಳಂತೆ ಸಂದಿಗ್ಧವಾಗಿದ್ದ ಆರಕಲ್‍ಗಳ ಅರ್ಥವನ್ನು ಅರ್ಚಕರೇ ವಿವರಿಸುತ್ತಿದ್ದರು. ಅವು ಅನೇಕ ವೇಳೆ ಗೂಡಾರ್ಥದಿಂದ ಕೂಡಿರುತ್ತಿದ್ದುವು. ದ್ವಂದ್ವಾರ್ಥದಿಂದ ಕೂಡಿದ ಡೆಲ್ಫಿಯ ವಚನ ನಂಬಿ ಯುದ್ಧಕ್ಕೆ ಹೋದ ಕ್ರೋಸಸ್‍ದೊರೆ ತನ್ನ ರಾಜ್ಯವನ್ನೇ ನಾಶಮಾಡಿಕೊಂಡ ಕಥೆ ಇತಿಹಾಸ ಪ್ರಸಿದ್ಧವಾಗಿದೆ. ಆಗಮೆಮ್ನಾನ್ ಕಣಿ ಕೇಳಿ ತನ್ನ ಮಗಳಾದ ಇಫಿಜೀನಿಯಳನ್ನು ವಾಯುದೇವತೆಗೆ ಬಲಿಕೊಡುತ್ತಾನೆ.
ಆರಕಲ್‍ಗಳನ್ನು ಕೇಳುವ ಆಚಾರ ಹಿಂದೆ ಎಲ್ಲ ಜನಾಂಗಗಳಲ್ಲೂ ಇತ್ತೆಂದು ತೋರುತ್ತದೆ.

ಕಾಲ್ಪನಿಕ ಸಂಗತಿಗಳು
ಗ್ರೀಕ್ ಇತಿಹಾಸ
ಆರಣ್ಯಕ

ಆರಣ್ಯಕ ಶ್ರುತಿಯೆಂದು ಪ್ರಸಿದ್ಧವಿರುವ ಅಪಾರವಾದ ವೇದಸಾಹಿತ್ಯದ ಆದಿಭಾಗ ಸಂಹಿತೆ, ಮಧ್ಯವೇ ಬ್ರಾಹ್ಮಣ, ಉಪಾಂತ್ಯ ಆರಣ್ಯಕ ಮತ್ತು ಅಂತ್ಯ ಉಪನಿಷತ್ತು ಅಥವಾ ವೇದಾಂತವೆನಿಸುತ್ತವೆ
.

ವ್ಯುತ್ಪತ್ತಿ 
ಸಂಹಿತೆಯಲ್ಲಿ ದೇವತಾಸ್ತುತಿಗಳಾದ ಋಕ್ಕುಗಳಿಗೆ ಪ್ರಾಧಾನ್ಯ. ಬ್ರಾಹ್ಮಣದಲ್ಲಿ ಯಾಗಾದಿ ಕರ್ಮಕಾಂಡದ ವಿವರಣೆ ಮುಖ್ಯ. ಆರಣ್ಯಕದಲ್ಲಿ ಇದೇ ಕರ್ಮದ ಭೌತಿಕ ಸ್ವರೂಪ ವಿವೇಚನೆ ಹಿಂದಾಗಿ ಸಾಂಕೇತಿಕ ಇಲ್ಲವೇ ಆಧ್ಯಾತ್ಮಿಕ ತತ್ತ್ವಗಳ ಶೋಧನೆ ಮುಂದಾಗುತ್ತದೆ.. ಇದೇ ಪ್ರವೃತ್ತಿ ಮತ್ತೂ ಪ್ರಬಲವಾಗಿ ಕಡೆಗೆ ಜ್ಞಾನಮೀಮಾಂಸೆಯೇ ಮುಖ್ಯವಾಗಿರುವ ಉಪನಿಷತ್ತುಗಳನ್ನು ಕಾಣುತ್ತೇವೆ. ಹೀಗೆ ಉಪನಿಷತ್ತುಗಳ ಪೂರ್ವರೂಪವೇ ಆರಣ್ಯಕವೆಂದು ತಿಳಿಯಬಹುದು. ಆರಣ್ಯೇ ಅಧ್ಯಯನಾದೇವ ಆರಣ್ಯಕನಾದೇವ ಆರಣ್ಯಕಮುದಾಹೃತಮ್ ಎಂಬ ವಚನದಂತೆ ಅರಣ್ಯದಲ್ಲಿ ಮಾತ್ರ ಅಧ್ಯಯನಕ್ಕೆ ವಿಹಿತವಾದ ವೇದಪ್ರಕಾರವೇ ಆರಣ್ಯಕವೆನ್ನಬಹುದು. ಅಥವಾ ಗೃಹಸ್ಥಾಶ್ರಮವನ್ನು ಮುಗಿಸಿದ ವಾನಪ್ರಸ್ಥರು ಮಾತ್ರ ಕಲಿಯಬಹುದಾದ ಕರ್ಮಜ್ಞಾನ ರಹಸ್ಯಗಳನ್ನೊಳಗೊಂಡ ವೇದಪ್ರಕಾರವೇ ಆರಣ್ಯಕವೆನ್ನಬಹುದು. ಎರಡು ಬಗೆಯ ವ್ಯುತ್ಪತ್ತಿಗಳನ್ನೂ ಸಂಪ್ರದಾಯ ಹಾಗೂ ಆಧುನಿಕ ವಿದ್ವತ್ತು ಸೂಚಿಸಿದೆ.

ಕಾಲ
ಆರಣ್ಯಕಗಳಲ್ಲಿ ಒಮ್ಮೊಮ್ಮೆ ಪ್ರಕ್ಷಿಪ್ತಾಂಶಗಳು ಸೇರಿರಬಹುದಾದರೂ, ಪ್ರಾಚೀನ ಆರಣ್ಯಕಗಳ ಕಾಲ ಸುಮಾರು ಕ್ರಿ.ಪೂ. ಒಂದು ಸಾವಿರವೆನ್ನಬಹುದು. ಭಾಷೆಯಲ್ಲಿ ಒಮ್ಮೆ ಬ್ರಾಹ್ಮಣಗಳ ಮಾರ್ದನಿ, ಇನ್ನೊಮ್ಮೆ ಉಪನಿಷತ್ತುಗಳ ಪ್ರತಿಧ್ವನಿ ಇರುವುದು ಆರಣ್ಯಕಗಳ ವಿಶೇಷ. ಮುಂದಿನ ವ್ಯಾಕರಣ, ನಿರುಕ್ತ, ಕಲ್ಪ, ಮುಂತಾದ ವೇದಾಂಗ ವಿಚಾರಗಳೂ ಒಮ್ಮೊಮ್ಮೆ ಇಲ್ಲಿ ಬರುವುದುಂಟು.

ಸ್ವರೂಪ
ಅತ್ತ ಬ್ರಾಹ್ಮಣಗಳಿಗೂ, ಇತ್ತ ಉಪನಿಷತ್ತುಗಳಿಗೂ ಮಧ್ಯವರ್ತಿಯೆನಿಸುವ ಆರಣ್ಯಕ ಎರಡರ ಅಂಶಗಳನ್ನೂ ಅಷ್ಟಿಷ್ಟು ಒಳಗೊಳ್ಳುವುದರಿಂದ ಅದು ಬ್ರಾಹ್ಮಣವೆನಿಸಲೂ ಬಲ್ಲುದು, ಉಪನಿಷತ್ತು ಎನಿಸಲೂ ಬಲ್ಲದು. ಸಾಮವೇದ ಮತ್ತು ಅಥರ್ವಣ ವೇದಗಳಲ್ಲಿ ಆರಣ್ಯಕವೆಂಬ ಸ್ವತಂತ್ರ ರಚನಾ ಪ್ರಕಾರವೇ ಇಲ್ಲ. ಸಾಮವೇದದ ಆರಣ್ಯಕಸದೃಶ ರಚನೆಗೆ ಛಾಂದೋಗ್ಯ ಉಪನಿಷತ್ ಎಂದು ಅಥರ್ವಣ ವೇದಕ್ಕೆ ಮುಂಡಕೋಪನಿಷತ್ ಎಂದೂ ಹೆಸರುಗಳಿವೆ.
ಋಗ್ವೇದಕ್ಕೆ ಐತರೇಯ ಮತ್ತು  ಕೌಶೀತಕೀ ಎಂಬ ಆರಣ್ಯಕಗಳೂ ಶುಕ್ಲ ಯಜುರ್ವೇದಕ್ಕೆ ಶತಪಥಬ್ರಾಹ್ಮಣದಲ್ಲಿ ಅಂತರ್ಗತವಾಗಿ ಬೃಹದಾರಣ್ಯಕ ಉಪನಿಷತ್, ಕೃಷ್ಣಯಜುರ್ವೇದಕ್ಕೆ ತೈತ್ತೀರೀಯ ಅರಣ್ಯಕವೂ ಪ್ರಸಿದ್ಧವಾಗಿವೆ.
ಐತರೇಯ ಆರಣ್ಯಕದಲ್ಲಿ ಐದು ಖಂಡಗಳಿದ್ದು, ಕಡೆಯ ಎರಡು ಆಶ್ವಲಾಯನ ಹಾಗೂ ಶೌನಕದೃಷ್ಟವೆಂದೂ ಹೇಳಲಾಗಿದೆ. ಇದರ ಎರಡನೆಯ ಖಂಡದ 4,5,6 ಈ ಮೂರು ಮಹಾವ್ರತವೆಂಬ ವಿಧಿಯ ವಿವರಣೆ ಬಂದಿದೆ. ಈ ಆರಣ್ಯಕ ರಚನಾಕಾಲದ ವೇಳೆಗೆ ಋಗ್ವೇದದ ಪ್ರಚಲಿತ ಸಂಹಿತಾಪಾಠ ಸಿದ್ಧವಾಗಿತ್ತೆಂದು ಸ್ಪಷ್ಟವಾಗುತ್ತದೆ. ಕೌಶೀತಕೀ ಆರಣ್ಯಕದಲ್ಲಿ 15 ಅಧ್ಯಾಯಗಳಿವೆ. 3 ರಿಂದ 6 ಅಧ್ಯಾಯಗಳೇ ಕೌಶೀತಕೀ ಉಪನಿಷತ್ ಎನಿಸುತ್ತದೆ.
ಯಜುರ್ವೇದದಲ್ಲಿ ತೈತ್ತೀರೀಯ ಆರಣ್ಯಕದ 7,8,8----- ಈ ಪ್ರಪಾಠಕಗಳೇ ತೈತ್ತೀರೀಯ ಉಪನಿಷತ್ತು, 10 ನೆಯ ಪ್ರಾಪಾಠಕವೇ ಮಹಾನಾಯಣೋಪನಿಷತ್ತು. ಇದು ಕಡೆಗೆ ಬಿರುದು ಸೇರಿಸಿದಂತೆ ತೋರುತ್ತದೆ. ಶತಪಥಬ್ರಾಹ್ಮಣದ ಗ್ರಂಥಾಂತ್ಯವೇ ಬೃಹದಾರಣ್ಯಕವೆಂಬ ಉಪನಿಷತ್ತು.
ಹೀಗೆ ಆರಣ್ಯಕಗಳ ನಿಷ್ಕೃಷ್ಟ ಸ್ವರೂಪಜ್ಞಾನಕ್ಕೆ ಬ್ರಾಹ್ಮಣ ಹಾಗೂ ಉಪನಿಷತ್ತುಗಳ ಸ್ಪಷ್ಟ ಪರಿಜ್ಞಾನ ಅತ್ಯವಶ್ಯ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

Vedic Hinduism Jamison and Witzel (1992), Harvard University (Discusses Vedic literature (including Aranyakas), its history, timeline, diversity and difficulty in translations, and the variation in versions of discovered manuscripts in different parts of India)

ವೇದಗಳು
ಹಿಂದೂ ಗ್ರಂಥಗಳು